BiH slavi filmove podržane kroz Kreativnu Evropu: Umjetnost filmskog plakata - EU Info Centar\nBiH slavi filmove podržane kroz Kreativnu Evropu: Umjetnost filmskog plakata\nObilježavajući Evropsku godinu kulturnog naslijeđa i doprinos programa Evropske unije Kreativna Evropa razvoju kinematografije i audio-vizuelne umjetnosti, EU info centar je organizovao izložbu „Umjetnost filmskog plakata“ u saradnji s Akademijom likovnih umjetnosti Sarajevo i Sarajevo film festivalom.\nTokom otvaranja izložbe, otpravnik poslova Delegacije Evropske unije u Bosni i Hercegovini, Khaldoun Sinno je istakao značaj kulture i podršku koju Evropska unija pruža kulturnim institucijama kako bi se ojačao zajednički kulturni identitet.\n„Kultura je veoma značajna i jedan od prioriteta Evropske unije. 2018. godina je proglašena Evropskom godinom kulturnog naslijeđa i prikladno je da smo večeras ovdje ispred zgrade Akademije likovnih umjetnosti koja je i sama kulturno naslijeđe,” Sinno je izjavio, dodavši da je Bosna i Hercegovina unaprijedila kapacitete za dobijanje sredstava iz programa Kreativna Evropa time prikazujući kreativne mogućnosti Bosne i Hercegovine širom Evrope i svijeta.\nKoliko je specifičan i raznolik evropski film toliko su raznovrsna i likovno-kreativna rješenja plakata za te filmove. Izložba nudi priliku sagledavanja kreativne svestranosti i umjetničke posvećenosti dizajnu filmskog plakata, vrhunske primjere filmske fotografije, majstorsku upotrebu ilustracije i profesionalno umijeće uklapanja tipografije u ukupnu kompoziciju plakata.\nSvake godine tokom Sarajevo film festivala, Sarajevo je posvećeno slavljenju kinematografije i filmskih dostignuća. Mirsad Purivatra, direktor festivala je rekao da je izložba najbolji uvod u početak Festivala. „SFF je korisnik grantova programa Kreativna Evropa, potprograma Media već pet godina i to je ogromna mogućnost za nas da razvijamo Festival onako kako smo zamislili i ogromno priznanje da nas grupa nezavisnih eksperata svrstava u sami vrh evropskih filmskih festivala“, kazao je Purivatra.\nBojan Hadžihalilović, profesor Akademije likovnih umjenosti Sarajevo je istakao da su izloženi plakati dizajnirani u slavu filma i da predstavljaju divan primjer vječnog partnerstva između filmskih stvaralaca i dizajnera. „Filmski posteri koje danas viđamo su kakofonija stilova, dizajnerskih rješenja, nekada isključivo tipografijom, nekada ilustracijom, kolažom ili jedinstvenim artističkim vizuelnim senzacijama koje su često dio i najavne špice samog filma te tako ukupno čine prepoznatljiv i jedinstven stil filma i njegove komunikacije sa gledaocima,“ rekao je Hadžihalilović.\nSvi filmovi prikazani na izložbi su finansirani iz EU programa Kreativna Evropa, tj. potprograma MEDIA koji promoviše zajedničke evropske vrijednosti kroz evropsko kinematografsko naslijeđe. Potprogram MEDIA osnovan je s ciljem pružanja finansijske podrške evropskom filmu audiovizuelnoj industriji od faze razvoja i distribucije do promocije. Program finansira projekte koji njeguju nove tehnologije a imaju evropsku dimenziju, podržavajući tako evropski film i audio-vizuelne radove, uključujući igrane filmove, TV drame, dokumentarne filmove i nove medije pomažući im da pronađu svoje tržište i van granica Evrope te finansira edukaciju i razvojne šeme iz oblasti filma.\nBosna i Hercegovina je postala članica programa Kreativna Evropa 2013. godine. Do danas je iz ovog granta finansirano 98 projekata u ukupnoj vrijednosti od 1,720.000 eura. Devet dokumentarnih i igranih projekata je podržano u razvoju, dok je podršku za distribuciju dobilo više od 60 filmova.\nEvropska unija je značajno doprinijela očuvanju kulturno-historijskog naslijeđa tokom proteklih godina, što će se nastaviti i nakon Evropske godine kulturnog naslijeđa, budući da je to jedan od ključnih segmenata sveukupne politike EU u regionu. Za više informacija o Evropskoj godini kulturnog naslijeđa, molimo posjetite: http://europa.eu/cultural-heritage/about_en


Direktor policije Vladimir Rebić kazao je večeras da policija kontroliše situaciju ispred Narodne skupštine, gdje se trenutno održavaju demonstracije zbog najava da s ponovo uvodei restriktivne mjere.\nOn je za Radio-televiziju Srbije izjavio da se se “jedan dio demonstranata ponaša potpuno neprimjereno”, prenosi portal Nova.rs.\nOcijenio je da je na skupu bilo oko 5.000 građana, koji nisu svi bili militantni i nasilni, a da je jedna manja grupacija od 100 ili 200 demonstranata probila policijski korodon prilikom pokušaja upada u Skupštinu, rekao je Rebić za RTS.\n“Naša je procjena da su to sljedbenici (bivšeg narodnog poslanika) Srđana Noga i (vođa inicijative “Nema predaje Kosovа i Metohijе”) Damjana Kneževića. Slijedi analiza i utvrđivanje da li je bilo još nekih učesnika koji su pozivali na ovakvo ponašanje”, kazao je Rebić.\nNaveo je i da je jedan broj policijskih službenika povrieđen i da će nakon pregleda video-nadzora i utvrđivanja identiteta onih koji su kamenicama gađali policajce vrlo brzo biti privedeni pravdi.


ČUBRILOVIĆ U PAĐENIMA - Na bilećku mljekaru trebaju da se ugledaju i drugi privrednici | Trebinje Live\nČUBRILOVIĆ U PAĐENIMA - Na bilećku mljekaru trebaju da se ugledaju i drugi privrednici\nPredsjednik Narodne skupštine Republike Srpske Nedeljko Čubrilović rekao je danas u Bileći da institucije, ali i društvo u cjelini, moraju više podsticati domaću proizvodnju i da treba podržati privrednike kao što je Nenad Vukoje, vlasnik Mljekare "Pađeni".\nNakon obilaska pogona ove mljekare, Čubrilović je izrazio zadovoljstvo što u Republici Srpkoj postoje takvi proizvođači, na koje treba da se ugledaju i drugi privrednici.\n"Ova mljekara ima kooperante širom BiH, opremljena je prema najmodernijim tehnološkim standardima i spremna je da svoje kvalitetne proizvode plasira na najzahtjevnija evropska tržišta", istakao je Čubrilović.\nOn je dodao da je za svaku pohvalu to što jedna mala opština ima proizvođača koji zapošljava stotinjak radnika, koji primaju redovne plate, te što širi svoje kapacitete i povećava broj kooperanata, od čega koristi ima, ne samo ova opština, već i cijela Republika Srpska.\n"Moramo se bazirati na domaću proizvodnju i zdravu hranu, zbog čega je veoma bitno da u Republici Srpskoj imamo što više ovakvih proizvođača", naglasio je Čubrilović.\nVukoje je rekao da je prošla godina bila izuzetno uspješna i da je mljekara zabilježila rast proizvodnje za oko 20 odsto.\n"Prošle godine prosječna proizvodnja na mjesečnom nivou bila je oko milion litara mlijeka, a ove godine planiramo da imamo oko 1.200.000 litara, dok će prerada na godišnjem nivou biti 13 do 14 miliona litara", rekao je Vukoje i najavio da će već na početku godine biti uloženo oko 1,5 miliona KM u novu tehnologiju, te da će proizvodni pogon biti proširen za oko 800 metara kvadratnih.\nOn je naveo da Mljekara "Pađeni" svoje proizvode trenutno plasira na tržište BiH i djelimično Crne Gore, te da je u planu da polovinom ove godine neke proizvode počnu izvoziti u EU, napominjući da mljekara ima četrdesetak proizvoda - tradicionalne, fermentisani program, kao i polutvrde i meke sireve.\nVukoje kaže da mljekara trenutno ima kooperante u 16 opština Republike Srpske, da je "pokrila" cijelu istočnu Hercegovinu, te da jednu količinu mlijeka kupuje i u Federaciji BiH, ističući da će potrebe "Pađena" narednih godina biti mnogo veće.\nOn kaže da je mljekara sa 96 zaposlenih spremna da realizuju sve planove.\nSmatra da bi BiH trebalo mnogo više da radi na podsticanju domaće proizvodnje.\n"U BiH se uveze polutvrdih proizvoda u vrijednosti kompletne prerade mlijeka u Republici Srpskoj. Svaki dan se uveze 20 do 25 tona proizvoda, a niko ne gleda sastav tog proizvoda. To nije sir od mlijeka, već od najlošijih biljnih masti, tako da treba iznaći način da potrošač zna šta kupuje i da to bude kvalitetno", kaže Vukoje.


Otvoreno četvrto gradilište u okviru projekta ”Čista Srbija” u naselju Male Pčelice – Veliki Park\nOtvoreno četvrto gradilište u okviru projekta ”Čista Srbija” u naselju Male Pčelice\nZavršne radove u Ulici Mirjane Jakovljević i početak radova na izgradnji kanalizacione mreže u Lipljanskoj ulici u naselju Male Pčelice, četvrtog po redu gradilišta u Kragujevcu u okviru projekta Čista Srbija, obišli su gradonačelnik Kragujevca Nikola Dašić i zamenik Ivica Momčilović sa saradnicima.\nU Ulici Mirjane Jakovljević završena je izgradnja kanalizacione mreže u dužini od 90 metara dok su isti radovi u dužini od 250 metara otpočeli u Lipljanskoj ulici.\nVelike Pčelice je četvrto otvoreno gradilište, projekta izgradnje i rekonstrukcije komunalne infrastrukture „Čista Srbija” u Kragujevcu, posle Beloševca, Maršića i Petrovca, rekao je gradonačelnik Dašić. U Novom naselju u MZ Male Pčelice, projektom je obuhvaćeno devet ulica. Specifičnost radova u Lipljanskoj je u tome što su stanovnici ove ulice pokrenuli inicijativu da participiranjem, pored kanalizacione, reše i pitanje priključka na gradsku vodovodnu mrežu, kazao je Dašić. Rado ćemo prihvatiti ovu opciju i građanima izaći u susret kako bi istovremeno rešili dva vrlo važna pitanja za svako domaćinstvo, rekao je gradonačelnik i istakao da se radovi na više lokacija odvijaju po predviđenoj dinamici.\nU naredna četiri meseca u okviru projekta Čista Srbija u prigradskom naselju Male Pčelice, biće izgrađena kanalizaciona mreža u devet ulica u ukupnoj dužini 1266,70 metara i to u ulicama Travničkoj, Bujanovačkoj, Pohorskoj, Ulici LJubomira Jovanovića, Vranjanskoj, Zletovskoj i Ulici 18. oktobra. Završetak radova u Lipljanskoj, jednoj od najdužih ulica obuhvaćenoj projektom u ovom delu grada, prema rečima zamenika gradonačelnika Ivice Momčilovića, očekuju se za dvadesetak dana. Projektom Čista Srbija do kraja godine planirano je da se izgradi 42 kilometara kanalizacione mreže u desetak naselja u Kragujevcu. Za sledeću godinu je planiran drugi prioritet – rekonstrukcija kanalizacione mreže u centralnom gradskom jezgru, najavio je Momčilović.\nGradonačelnik Dašić je ovom prilikom obišao i radove na asfaltiranju Ulice Borivoja Agatonovića u ovom naselju dužine 180 i širine 4 metara. Vrednost investicije je 3 miliona dinara i očekujem da radovi vrlo brzo budu završeni, kazao je gradonačelnik Kragujevca.


Među uzročnicima tih infekcija je gljiva roda Aspergillus, koja je postala otporna na azole, jednu od najvećih i najvažnijih grupa antigljivičnih lekova, rekla je za Tanjug Aleksandra Barać, mlada lekarka sa Klinike za infektivne i tropske bolesti Kliničkog centra Srbije koja učestvuje u istraživanju čiji je cilj, kaže, da se razviju brze, jednostavne i jeftine metode za otkrivanje mutacije gena gljive roda Aspergillus odgovorne za rezistenciju na azole.\n“Deo istraživanja je već urađen i otkrili smo da je gen cyp51A odgovoran za pojavu rezistencije i sada je ideja da se razviju jeftine i brze metode kojima će svaka laboratorija moći da uradi ovu dijagnostiku, što je od posebnog značaja u kliničkim uslovima”, pojasnila je dr Barać.\nGljiva roda Aspergillus jedan je od uzročnika infekcija disajnih organa i invazivnih gljivičnih infekcija koje može da dobije svaki čovek, ali je za to mnogo veća šansa kod pacijenata sa oslabljenim imunim sistemom – pacijenata sa HIV-om, hematoloških pacijenata, onih kod kojih je izvršena transplantacija organa…\n“Primenom ove brze i jeftine metode uštedeli bismo i vreme i novac, a pre svega bi dali šansu izlečenju životno ugroženih pacijenata. Nemamo vremena da ispitujemo u kliničkoj praksi na koji od lekova će pacijent, odnosno mikroorganizam koji je doveo do infekcije, da odreaguje, već je potrebno odmah primeniti pravu terapiju koja ima najveću šansu da bude uspešna”, rekla je dr Barać.\nDr Barać je za realizaciju ovog istraživanja nedavno dobila nacionalnu stipendiju u iznosu od 5. 000 evra, koja se dodeljuje u okviru međunarodnog programa “Za žene u nauci” koji se u Srbiji sprovodi od 2010. godine i to vidi kao potvrdu da je na dobrom putu i da vreme koje je posvetila naučnom istraživanju nije izgubljeno, te da time treba da nastavi da se bavi.\n“Moj savet svima koji su u oblasti prirodnih nauka, a pre svega lekarima, je da se vredi posvetiti naučnom istraživanju jer kada kao rezultat istraživanja dobijete metod/proizvod koji je makar mali korak ka otkrivanju nove dijagnostike ili nekih novih terapijskih mogućnosti, to je zaista velika satisfakcija”, zaključuje dr Barać, koja je predsednik za mlade Upravnog odbora evropskog udruženja za infektologiju i kliničku mikrobiologiju i predsednik za mlade evropskog udruženja rinologa.


Zahvaljujući Telenor fondaciji omogućeno stvaranje baze podataka, skladištenje dokumenata i evidentiranje svih korisnika SOS telefona. Organizacija za zaštitu prava i podršku osobama sa invaliditetom “…Iz kruga” unapredila je rad SOS telefona, jedinog u Srbiji za prijavljivanje nasilja i diskriminacije u porodici osoba sa invaliditetom.\nZahvaljujući opremi koju je poklonila Telenor fondacija, ova nevladina organizacija sada poseduje kompletne baze podataka i na taj način vodi evidenciju poziva i podataka svih korisnika SOS telefona.\nDo sada je organizacija „…Iz kruga“ realizovala više od 40 projekata, koji su imali dugoročni cilj – unapređenje položaja žena sa inavaliditetom u Srbiji i borba protiv svih oblika nasilja i diskriminacije.\nPrevious post Promocija Studije slučajeva Next post Istraživanje o reproduktivnom zdravlju


Home > Gradske vesti > ŠEST DECENIJA POSTOJANJA VISOKE ŠKOLE SIRMIJUM\n27 Maja, 2022 27 Maja, 2022 admin54Leave a Comment on ŠEST DECENIJA POSTOJANJA VISOKE ŠKOLE SIRMIJUM\nVisoka škola strukovnih studija za vaspitače i poslovne informatičare „Sirmijum“ obeležila je 60 godina postojanja. Nastala je kao Učiteljska viša škola, Mitrovčanima najprepoznatljivija je kao Pedagoška akademija, a novim smerovima i programima pokazuje da ide dobrim putem transformacije upravo u Akademiju strukovnih studija, koja u planu ima implementaciju i kratkih studijskih programa koji će obučiti studente za direktan rad u privredi.\nPokrajnski sekretar za visoko obrazovanje i naučnoistraživačku delatnost Zoran Milošević prisustvovao je svečanoj akademiji i istakao da ovakve škole, kakvih je pet u Vojvodini, svojim studijskim programima oslikavaju realne potrebe društva.\nVisoka škola strukovnih studija za vaspitače i poslovne informatičare „Sirmijum“ trenutno broji 502 studenta na sedam studijskih programa i to na dva nivo studija i dva obrazovna naučna polja. Sa najavljenim novim smerovima dokazuje da ide i dobrim putem transformacije u akademiju strukovnih studija koja u planu ima implementaciju novih tzv. kratkih studijskih programa koji će obučiti studente za direktan rad u privredi što je izuzetno značajno za Sremsku Mitrovicu koja se ubrzano razvija u svim društvenim sferama, posebno u oblasti ekonomije i privrede.


Najbolji studenti Novog Sada nagrađeni odlaskom na Kopaonik\nIzvor: Radio Televizija Vojvodine, 15.Dec.2019, 18:55\nNajbolji studenti svih fakulteta Univerziteta u Novom Sadu otputovali su danas na Kopaonik, gde će učestvovati u zimskim edukativnim i rekreativnim aktivnostima. Realizator projekta je Univerzitetski sportski savez Novog Sada, a sredstva su obezbeđena zahvaljujući Pokrajinskom sekretarijatu za visoko obrazovanje i naučno istraživačku delatnost.\nSvih 125 studenata koji će u ovoj turi boraviti na Kopaoniku, pokazali su već koliko uče na svojim fakultetima, ali za mnoge od njih, ovo će biti prilika i da u dobrom društvu nauče da skijaju.\nOvo je treća godina da studenti odlaze u okviru ovog projekta u ski centar, a uz Pokrajinu i Medicinski i Poljoprivredni fakultet izdvajaju sredstva.\nBlic: Čubrilović: Studenti iz Novog Sada uvek dobrodošli u Republiku Srpsku\nIzvor: NoviSad.com, 16.Dec.2019, 09:00\nNajbolji studenti svih fakulteta Univerziteta u Novom Sadu otputovali su juče na Kopaonik, gde će učestvovati u zimskim edukativnim i rekreativnim aktivnostima. Realizator projekta je Univerzitetski sportski savez Novog Sada, a sredstva..


Teniski spektakl ponovo u Beogradu | Blog | Novi Apartmani Beograd\nTeniski spektakl ponovo u Beogradu\nRegionalni revijalni teniski turnir Adria Tour održaće se od 13. juna do 5. jula 2020. godine na više lokacija, a iza svega stoji svetski No. 1 Novak Đoković.\nNa ovim prostorima tenis je, uz fudbal i košarku, sigurno jedan od najpopularnijih sportova i to naročito tokom poslednje decenije. Međutim, dok je čitav svet praktično stajao zbog još uvek nezavršene pandemije virusa Covid 19, kao i svi ostali sportovi i tenis je doživeo pauzu od nekoliko meseci.\nOčigledno, ali i na radost svih nas, svetski broj jedan i jedan od najboljih tenisera svih vremena, Novak Đoković, odlučio je da sprovede svoju ideju o organizaciji jednog revijalnog turnira na kome će se pojaviti neka od najvećih imena svetskog tenisa. Iskoristio je svoj značaj i uticaj u svetu belog sporta i organizovao ovaj regionalni turnir koji će se sasvim sigurno održati u Srbiji i Hrvatskoj, a vrlo verovatno i u Crnoj Gori i Bosni i Hercegovini i na svim lokacijama će se upravo Đoković pojaviti kao učesnik i kao domaćin. Neke logističke i infrastrukturne pripreme su još uvek u toku i zbog toga nisu u potpunosti potvrđene sve lokacije i učesnici, ali po svemu sudeći turnir će biti održan kao što je najavljeno u periodu od 13. juna do 5. jula ove godine. Pored Beograda, planirano je da se mečevi ovog revijalnog turnira odigravaju i u Zadru, a potom u Crnoj Gori i Bosni i Hercegovini gde lokacije još uvek nisu precizno utvrđene, kao ni tačni datumi odigravanja.\nŠto se samog tenisa tiče, ono što je do sada utvrđeno jeste da će se igrati na šljaci i da će setovi biti skraćeni na 4 gema, a sve ostale pojedinosti biće definisane u damina koji slede.\nŠto se igrača tiče osim svetskog broja svoje učešće za sada su potvrdili i Dominik Tim, Grigor Dimitrov, Aleksandar Saša Zverev, Marin Ćilić i Borna Ćorić. Postojala je mogućnost učešća i Miloša Raonića, međutim, zbog čitave situacije logistika bi predstavljala izazov pa je Miloš ipak odlučio da ostane na severnoameričkom kontinentu. Otvorena je mogućnost za učestvovanje još nekih regionalnih i svetskih teniskih zvezda, ali će se to saznati u danima koji su pred nama.\nZbog tekuće pandemije, moguće je da mečevi neće imati punu posećenost publike uživo, zbog važećih regulativa koji u zemljama domaćinim važe usled aktuelne pandemije. Ipak veliko interesovanje za ovaj turnir postoji, a takmičenju se raduju i igrači i ljubitelji tenisa. Iako je situacija drugačija nego inače, učesnici najavljuju borbu i posvećenost kakvu publika i očekuje.\nBitno je naglasiti i činjenicu da je najavljeni turnir humanitarnog karaktera te da će se sav novac prikupljen na turniru preusmeriti različitim humanitarnim organizacijama i projektima, po izboru samih tenisera koji učestvuju.\nŠto se Beograda tiče, turnir će početi 13. juna na terenima teniskog centra Novak na Dorćolu i nadamo se da će situacija i regulativa dozvoliti prisustvo određenog broja gledalaca i publike pored terena. U svakom slučaju, ovo je zaista idealan povod da posetite Beograd i da na odgovoran način uživate u njegovim čarima, a nadamo se i čarima belog sporta koje će nam priuštiti vrhunski igrači. Zbog toga, vi za svaki slučaj obezbedite smeštaj na Dorćolu kako bi ste bili u blizini ovog velikog sportskog dešavanja. Zato što pre posetite www.noviapartmani.com i u sekciji DORĆOL pronađite apartman po vašoj meri.


Supermarket kulture – Emisija 09 - Boom93\nU novom izdanju očekuje vas prilog Nede Stojićević, koja je posetila 18. Bijenale „U svetlosti Milene“, a u prilogu slušamo selektora Savu Stepanova, likovnog kritičara.\nNedavno održani FEMUF bio je znaku obeležavanja jubileja – 40 godina od pojave Novog talasa. U emisiji ćete čuti Zdenka Kolara, bivšeg basistu grupe Idoli, koji će vam pričati kako je čuveni bend osnovan, kao i Olgu Kepčiju, novinarku Beograda 202 i autorku brojnih muzičkih emisija, poput ‘’Hita 202’’, koja će govoriti o karakteristikama ovog muzičkog, kulturnog i društvenog fenomena.\nSlikarskom scenom bavimo se i kroz intervju sa Tinom Leposavić, slikarkom i kostimografkinjom, čija izložba ‘’Moj svet’’ gostuje u gradovima Srbije.\nKnjiževni prikaz u fokusu ima roman najvećeg mađarskog pisca u 20. veku, Đerđa Konrada, ‘’Odlazak od kuće i povratak kući’’ (izdavač: Arhipelag).\nFilmska recenzija bavi se dometima britanskog filma ‘’Skandalozno ponašanje’’ (Misbehaviour, 2020), rediteljke Filipe Loutorp, sa Kirom Najtli u glavnoj ulozi.\nEmisiju Supermarket kulture možete slušati i kao podkast na sajtu Boom 93.\nOznakeBijenale Boom93 kultura Podkast\nLepo je cuti Zdenka Kolara, hvala Vam za ovu emisiju, Pozdrav za Gorana i redakciju Boom93


Gradimo najsavremeniji kompleks za sport i medicinu u Srbiji\nMultifunkcionalna dvorana Zavoda za sport i medicinu sporta RS u Košutnjaku će po projektu biti najmoderniji sportski objekat u regionu.\nU ovoj multifunkcionalnoj dvorani treniraće sedam Nacionalnih sportskih Saveza. Biće izgrađena u skladu sa svim ekološkim standardima, a ono po čemu će posebno biti specifična je zeleni krov – prava mala oaza, na kojoj će biti vidikovac sa prirodnom travom. Krovna površina biće zatravljena i uklopljena, kao i ceo objekat, u celinu sa okolnim terenom i vegetacijom. Ovaj sportski kompleks je na 3,36 hektara, a vrednost ove investicije je oko 12 miliona evra.\nPored izdvojenih celina za pojedinačne sportove objekat će posedovati i niz zajedničkih sadržaja, kao što su svlačionice, kupatila, ambulantu, kancelarijski prostor. U okviru podzemne etaže nalaziće se 145 parking mesta i streljana, na prizemlju su planirana dva borilišta i košarkaški teren, dok će se na prvom spratu nalaziti još dve trening sale, kao i prateće kancelarije i svlačionice.\nBiće napravljena tako da će moći na dnevnom nivou da potpuno autonomno primi više različitih sportova i sportista.\nGde se nalazi multifunkcionalna dvorana?


U Sarajevu boravilo 200 stručnjaka iz BiH i jugoistočne Evrope\nNaslovnica U žiži U Sarajevu boravilo 200 stručnjaka iz BiH i jugoistočne Evrope\nUčesnici konferencije u Sarajevu na okupu\nOrganizator konferencije je Udruženje za oblasti voda i zaštitu okoliša ”Aquasan mreža u BiH”, a ovogodišnji partner je Ambasada Savezne Republike Njemačke u BiH\nU Sarajevu je održana trodnevna 4. regionalna konferencija „Modernizacija vodnih usluga u Bosni i Hercegovini“. Učestvovalo je 200 stručnjake iz oblasti vodnih usluga iz BiH i cijele jugoistočne Evrope.\nOrganizator konferencije je Udruženje za oblasti voda i zaštitu okoliša ”Aquasan mreža u BiH”, a ovogodišnje partner je Ambasada Savezne Republike Njemačke u BiH.\nOsnovni cilj konferencije je podržati modernizaciju sektora vodnih usluga kroz zajedničko definiranje koraka usmjerenih ka unapređenju zakonodavno-pravnog i institucionalnog okvira te informiranje učesnika o novim projektima i programima međunarodnih finansijskih institucija (MFI) u sektoru vodnih usluga u BiH.\nGosti, predstavnici Ministarstva zaštite okoliša, Regulatorne komisije i Udruženja komunalnih preduzeća iz Republike Sjeverne Makedonije podijelili su svoja iskustva u provođenju reforme sektora vodnih usluga u ovoj zemlji.\nU svom izlaganju su istakli važnost uspostavljanja Regulatorne komisije kao jednog neovisnog tijela koje je stavilo fokus na vodne usluge, a s druge strane omogućilo uspostavljanje ekonomične cijene usluga na osnovu stvarnih troškova.\nPrezentiran je i projekt „Izgradnja kapaciteta za izradu i isporuku proizvoda u sklopu Regionalne mreže za izgradnju kapaciteta u sektoru voda i sanitacije – RCDN“, koji podržavaju Švicarski sekretarijat za ekonomsku pomoć (SECO) i Njemačko društvo za međunarodnu saradnju (GIZ), a čiji je cilj jačanje kapaciteta u sektoru vodnih usluga.\n– Projekt RCDN dobar je primjer saradnje Njemačke, Švicarske i lokalnih partnera, te da se kroz ovaj projekt osiguravaju dobri programi obuka i kroz razmjenu dobrih praksi i iskustava unapređuje sektor vodnih usluga – kazao je Peter Volf (Wolf), direktor GIZ projekta za jugoistočnu Evropu.\nUlaganje u kapacitete\nDa javna komunalna preduzeća u BiH shvaćaju važnost pružanja kvalitetnih vodnih usluga i važnost ulaganja u kapacitete pokazali su predstavnici ovih preduzeća iz Neuma, Bosanske Gradiške, Bihaća, Banje Luke, Prnjavora i Bijeljine koji su prezentirali svoja iskustva u upravljanju imovinom, neprihodovanom vodom i lokalnim vodovodnim sistemima, unaprjeđenju energijske efikasnosti pumpnih postrojenja i izračunu cijena vodnih usluga, te izgradnji, radu i održavanju postrojenja za prečišćavanje otpadnih voda.\nGlavni zaključci konferencije su da je u BiH potrebno što prije pokrenuti i realiziratireformu sektora vodnih usluga koja treba da ponudi dugoročna sistemska rješenja i doprinese dugoročnoj održivosti kvalitete vodnih usluga te da je jačanje kapaciteta i prioritet i potreba i da će uspostava i provođenje programa kontinuiranog obučavanja i certificiranja kadrova osigurati operativnu učinkovitost i finansijsku održivost javnih komunalnih preduzeća.\nPrethodni članakSAD zatražile Asanžovo izručenje\nSljedeći članakPreplašenog psa spasili iz ledene Bosne


Završen forum na Bledu: EU nije kompletna bez zapadnog Balkana - BIGportal.ba\nZavršen forum na Bledu: EU nije kompletna bez zapadnog Balkana\nRegion Republika Srpska / BiH Vijesti\n2 Septembra, 2021 2 Septembra, 2021 058\nEvropska unija neće biti kompletna sve dok države zapadnog Balkana ne postanu njene članice i u samoj Evropi sve više je onih koji to zagovaraju jer je to strateški interes obje strane.\nOvo se, između ostalog, moglo čuti i danas, drugog dana Strateškog foruma na Bledu u Sloveniji, gdje je Oliver Varhelji, evropski komesar za proširenje, rekao da nije riječ samo o geografskom proširenju Evropske unije, već da je to pitanje obezbjeđivanja političke, ekonomske pa čak i bezbjednosne integracije.\n“EU ne smije da pogriješi u ovom slučaju”, rekao je Varhelji i dodao da zemlje zapadnog Balkana moraju da vjeruju da je vrijedno proći kroz sve procese koji su neophodni za članstvo.\nI Borut Pahor, predsjednik Slovenije, pozvao je na ubrzanje procesa integracije zapadnog Balkana u EU, dok je premijer te zemlje Janez Janša naglasio da je pitanje proširenja pitanje budućnosti Evrope.\n“Osnivači EU nisu govorili o istočnoj i zapadnoj Evropi, već o slobodnoj Evropi. Njihova vizija biće ispunjena jedino proširenjem EU na zapadni Balkan”, rekao je Janša i dodao da je to strateško pitanje, zbog čega će Slovenija učiniti sve tokom svog predsjedavanja Savjetom EU da ubrza proširenje, najavljujući i samit “EU – zapadni Balkan”, koji bi trebalo da bude održan početkom oktobra u Sloveniji.\nTokom foruma bilo je govora i o tome kako države u regionu doživljavaju EU i koliko je prisutan evroskepticizam u tim zemljama, a Kristijan Šmit, visoki predstavnik u BiH, naglasio je da je neuspjeh EU u tome što sa Tiranom (Albanijom) i Skopljem (Sjevernom Makedonijom) nisu započeti pregovori, istovremeno naglašavajući da ljudi u regionu gube povjerenje u EU.\nStrateškom forumu na Bledu, gdje se govorilo o budućnosti EU, prisustvovali su i Željko Komšić i Šefik Džaferović, predsjedavajući Predsjedništva BiH, odnosno bošnjački član ove bh. institucije, iako Predsjedništvo BiH nije donijelo odluku o tome, što je do sada bila praksa. Na jednom od panela Komšić je tražio da se odustane od principa konstitutivnosti, da se treba okrenuti evropskim vrijednostima te da su se u EU upalili alarmi i da zapadni Balkan ne treba ostavljati po strani i čekati šta će se desiti.\nDrugog dana Strateškog foruma na Bledu Pahor se sastao sa Komšićem i Džaferovićem, sa kojima je razgovarao o odnosima Slovenije i BiH, te političkim odnosima u regionu zapadnog Balkana.\nTakođe, na sastancima je bilo riječi i o evropskom putu BiH, u kontekstu predsjedavanja Slovenije Evropskom unijom, ali i o pripremi samita koji bi trebalo da bude održan u oktobru u Ljubljani.\nNakon sastanka Džaferović je rekao da je posebno bilo govora o ulozi Slovenije kada je u pitanju evropski put BiH te da je sam forum na Bledu pokazao da je danas, više nego ikada ranije, naglašena potreba uključivanja svih šest država zapadnog Balkana u Evropsku uniju.\n“Kako god EU treba zapadnom Balkanu, toliko i Evropskoj uniji trebaju zemlje zapadnog Balkana”, rekao je Džaferović i dodao da je najbolji put za BiH i sve druge države da što prije postanu članice EU.\nKomšić je rekao da se klima u Sloveniji i drugim zemljama mijenja te da je sve više glasova koji cijeli zapadni Balkan žele u EU.\nZa razliku od Komšića i Džaferovića, forumu na Bledu nije prisustvovao Milorad Dodik, srpski član Predsjedništva BiH, jer na njemu učestvuje Šmit, za koga Republika Srpska smatra da je nelegitimni visoki predstavnik.\nZa 24 sata 321 prekršaj u Banjaluci


Holanđani nastavlju sa neefikasnim izdanjima?! - Sportske novosti\nNaslovna Fudbal H2H Fudbal Holanđani nastavlju sa neefikasnim izdanjima?!\nHolanđani nastavlju sa neefikasnim izdanjima?!\nOd 19 sati i 45 minuta na programu je utakmica 17. kola holandske Eredivisie u kojoj će Breda dočekati Heerenveen.\nBreda se nakon 16 odigranih utakmica nalazi na predposlednjoj, 17. poziciji pošto su sakupili 12 bodova, tek 1 više od poslednjeg Graafschapa, a na svom kontu imaju 3 pobede, 3 remija i čak 10 poraza.\nHeerenveen zauzima 9. mesto na tabeli sa učinkom od 5 pobeda, 5 remija i 6 poraza, pa nakon 16 kola u dosadašnjem toku sezone imaju 20 osvojenih bodova.\n29.04.18 ERE Breda Heerenveen 3 : 0\n16.12.17 ERE Heerenveen Breda 1 : 0\n22.09.15 KNV Breda Heerenveen 0 : 1\n04.04.15 ERE Heerenveen Breda 0 : 0\n13.12.14 ERE Breda Heerenveen 0 : 2\n22.02.14 ERE Heerenveen Breda 0 : 0\n10.08.13 ERE Breda Heerenveen 0 : 2\nNa poslednjih 7 susreta ove dve ekipe, koji su odigrani od avgusta 2013. godine, palo je ukupno svega 9 pogodaka što je gledajući proseku nešto više od 1 gola po utakmici, a za to vreme ni jednom nije bio prolazan tip ”GG”.\n[NG] 2,40 (7 od poslednjih 7)\n[0-2] 2,20 (6 od poslednjih 7)\nPrethodni tekst„Padovi“ kvota za danas – 22. decembar 2018.\nSledeći tekstInformacije za kladioničare – 22. decembar 2018.


Indija, Srbija i korona virus: Da li je Beograd postao „karantin stanica" za Indijce - Glas Šumadije\nNaslovna > BBC News na srpskom > Indija, Srbija i korona virus: Da li je Beograd postao „karantin stanica“ za Indijce\n08/07/2021 4461 komentar na Indija, Srbija i korona virus: Da li je Beograd postao „karantin stanica“ za Indijce\n„Nije vruće, hladno je“, navodi uz osmeh, dok je narandžasti meteoalarm na snazi, a prolaznici se guraju samo na onoj strani ulice gde je hladovina.\n„U mom gradu u Indiji je trenutno oko 40 stepeni i to uz dosta vlage, a u Saudijskoj Arabiji, gde radim, ima više od 50 stepeni… Tako da je ovde sveže“, kaže vedro.\nIndija se trenutno nalazi na spisku zemalja u kojoj epidemiološka situacija nije povoljna, za razliku od Srbije koja je i dalje na zelenoj listi Evropske unije.\nIpak, državljani Indije mogu da uđu u treće zemlje poput Amerike, Kanade i Velike Britanije, ako provedu određeni karantinski period u Srbiji.\n„Pesnik kao rok zvezda“: Kako je Rabindranat Tagore 1926. izazvao pometnju u Beogradu\nBadrusek je jedan od većeg broja Indijaca koji su „zbog tranzita“ u poslednje vreme stigli u Srbiju i Beograd, što pojedini na društvenim mrežama nazivaju „karantin turizmom“.\n„Došli smo ovde na 14 dana jer da bismo putovali na Novi Zeland – moramo toliko da provedemo u zemlji niskog epidemiološkog rizika„, kaže Sahel, turista iz Indije.\nIndijcima za Srbiju nisu potrebne vize, što je čini idealnom tranzitnom zemljom.\nMeđutim, dolazak Indijaca u Beograd izazvao je reakcije i strahova na društvenim mrežama o potencijalnom širenju Delta soja korona virusa, otkrivenog upravo u Indiji.\nZvaničnici negiraju da postoji opasnost i da „karantin turizam“ ne postoji.\nKako navode, svi turisti u Beograd dolaze sa negativnim PCR testom, potom se vakcinišu i nekoliko dana kasnije ponovo testiraju.\n„Ksenofobija je da se traže razlozi što bi trebalo nekome nešto (dolazak u zemlju) da zabranimo“, izjavio je predsednik Srbije Aleksandar Vučić.\nDo sada su Indijci na beogradski aerodrom Nikola Tesla stizali standardnim letovima avio-kompanija poput Katar ervejz, Lufthanza i Turkiš erlajns.\nZa prestonicu Srbije početkom nedelje krenuo je prvi čarter let niskotarifne avio-kompanije SpajsDžet iz Delhija, glavnog grada Indije, preko jermenskog Jerevana.\n„Dolazak u Srbiju im odgovara jer vize dobijaju na aerodromu, tako da nemaju birokratske poteškoće kao u Evropi“, kaže za BBC na srpskom Luka Popović, novinar sajta Ex-Yu Aviation News.\n„Zato sam došao – tranzit iz Srbije je moguć za Saudijsku Arabiju, Dubai, Oman, Katar… Moramo da budemo ovde 14 dana, a onda idemo dalje“, navodi.\nKako navode, indijski turoperatori – agencije koje ugovaraju i organizuju aranžmane – nude „karantinske pakete“ u trajanju od tri, 14 ili 22 dana, kao i da je više od 1.000 indijskih državljana na taj način posetilo Srbiju.\n„Karantinske ture obuhvataju i hotelski smeštaj i obroke“, kaže Popović.\n„Putnike iz Indije donedavno nismo upućivali u karantin, već su mogli slobodno da se kreću, jer u našu zemlju dolaze sa negativnim PSR testom“, izjavila je za list Novosti Biljana Begović Vuksanović, epidemiološkinja Zavoda za javno zdravlje Beograd.\nMeđutim, kako kaže, od kako je u Srbiji registrovan Delta soj Indijce su počeli da upućuju „samo na boravak u hotelu“.\n„Karantin turizam ne postoji“\nPredsednik Srbije Aleksandar Vučić izjavio je da „prvi put čuje za karantin turiste“ i naveo da se svi vakcinišu kada uđu u zemlju.\nPredsednica vlade Ana Brnabić istakla je da u Srbiji postoje „pravila, procedure i standardi“, zamolivši medije da ne šire neistine o tome.\n„Ako neko nije vakcinisan ili mi ne priznajemo te vakcine, onda mora da se poseduje PSR test star 48 sati, a uveli smo još dodatne procedure za one koji dolaze iz područja koja su u ovom trenutku rizičnija, pa za njih dodatno radimo PSR testove kada slete.\n„Mislim tu, pre svega, na putnike iz Indije“, precizirala je Brnabić.\n„Možemo li samo da stanemo tamo, u hlad, pa da pričamo“, kaže reporteru BBC-ja na Trgu republike, dok sunce neumorno prži.\n„Jedino nam je problem što ne možemo da nađemo indijsku hranu“, dodaje uz osmeh.\n„Kej mi se veoma sviđa, kao i Hram Svetog Save… Mnogo je lep, nikada nisam video ništa slično“, navodi.\n„Dve nedelje ćemo biti ovde i samo želim da obiđem grad“, navodi.\n„Posebno mi se svideo Muzej Nikole Tesle – inženjer sam, tako da sam veliki fan Tesle“, ističe.\n„Pošto Kuća cveća nije radila, otišli smo do parkinga ispred Muzeja istorije Jugoslavije da im malo ispričam o Pokretu nesvrstanih, jer ih to zanima – Tito i Nehru“, kaže Stanković za BBC na srpskom.\n„Kolege su isto tako vodile indijske turiste po gradu, a jedna koleginica ih je videla sa vodičem i u Novom Sadu, tako da neki od njih odu na izlet i van Beograda“, ističe ona.\n„Svakako ja imam izuzetno prijatna iskustva“, zaključuje Stanković.\n„Serbia, the only country in Europe not to require visas for Indian nationals, has become a popular quarantine location.“ Iskašljite se u Beogradu, podelite svoje kapljice iz nosa i grla sa ljubaznim domaćinima, pa pravac Evropa. @Ksenija76o @UjedinjeniRS https://t.co/IXsyui61de\nPreminuo Radoljub Micić, nekadašnji direktor „Crvene zastave“\nKragujevački đaci učestvuju na Evropskom takmičenju učeničkih kompanija, glasajte za naše predstavnike\n09/07/2021 u 15:34\n„Vodičkinja“?! Tužno je koliko su naši novinari nepismeni.


Aničić: Momci mogu da odigraju ovu utakmicu rasterećeno\nŠabačka Mačva u okviru 29.kola Linglong Tire Super lige Srbije na svom stadionu dočekuje goste iz Subotice, ekipu Spartaka.\nŠef stručnog štaba crveno-crnih Dragan Aničić ističe da aktuelna sezona nije bila prijatna za Šapčane, ali da mladi igrači koji dobiju šansu mogu da odigraju meč rasterećeno i pokažu koliko mogu:\n’’Spartak je meni jedan od omiljenih klubova u ligi, jer gaji neki stil igre koji ja volim i forsira mlade igrače. Nadam se da će publika sutra imati priliku da gleda dobru utakmicu, kao što je bila prošle nedelje u Lučanima. U prethodnim duelima sa Spartakom bilo je uvek dosta golova, tako da očekujem isto i u ovom meču. Oni imaju odličan napad, koji predvodi Nikolić kao pozajmica Partizana, Srećković, tu je i dosta mladih igrača. Ako moram da izdvojim nekog onda je to Tekijaški, kojeg očekuje ako ne prelazak u neka od naša dva najveća kluba, onda sigurno inostrana karijera. Tako da, čeka nas težak posao, ali momci mogu da odigraju ovu utakmicu rasterećeno, a i u ovom susretu šansu ćemo dati mladim igračima. Ova sezona nije bila nimalo prijatna za sve one koji vole Mačvu, ali pokušaćemo da sve okončamo bez problema i da se pripremamo za početak novog prvenstva.’’


► Poljaci nakon brutalne kampanje danas biraju predsednika u drugom krugu\nTada je među 11 kandidata predsednik Duda osvojio 43 odsto glasova i ušao u ovaj drugi krug kao favorit, dok je popularni opozicioni gradonačelnik Varšave Tšaskovski osvojio 30 odsto glasova.\nPredizborne ankete pred drugi krug najavljuju, međutim, sasvim neizvestan ishod, daju pri rezultatima od oko 45 do 47 odsto osvojenih glasova prednost čas Dudi, čas Tšaskovskom i Državna izborna komisija najavila je da će ovog puta ishod biti poznat kasnije.\nObojica vršnjaci 48-godišnjaci, obojica đaci elitnih škola i univerziteta, obojica iz velikih gradova, Varšave i Krakova, Duda i Tšaskovski za birače predstavljaju ipak dva lica duboko podeljene Poljske.\nKonzervativne uz širok i masivni socijalni program, zbog reformi pravosuđa i medija u sukobu sa Evropskom unijom, sa osloncem na SAD oličene u sadašnjem predsedniku Andžeju Dudi i liberalne, za nezavisne institucije i medije i proevropske čije lice je gradonačelnik Rafal Tšaskovski.\nU brutalnoj kampanji pred ovaj drugi krug kandidati nisu uspeli ni da se sretnu na istom mestu u predizbornoj kampanji, odbijajući da dođu u "tuđu" televiziju, već su je organizovali kao monolog sa praznom govornicom za protivkandidata, Duda u državnoj TVP dok je Tšaskovski pozvao u predsedničku arenu kako je nazvao sve televizije i nezavisne ali i jasno provladine medije.\nPreminuo bivši predsednik Tajvana Li Teng Hui\nBivši predsednik Tajvana Li Teng Hui (97), poznat po ulozi u političkoj tranziciji zemlje, preminuo je danas, saopštila je bolnica u kojoj je bio smešten, javila je agencija Frans pres.


Njegovim odlaskom izgubilo se mnogo\nAkademik, književnik Milorad Pavić preminuo je danas od posledica infarkta u 81. godini.\nMilorad Pavić je važio za jednog od prevođenijih savremenih srpskih pisaca, prvenstveno zahvaljujući romanu "Hazarski rečnik" objavljenom pre 25 godina.\n“Sa Mišom Pavićem se izgubilo mnogo, tačno onoliko, koliko se sa njim dobilo. Nama ostaje da se okrenemo onom što smo u njemu imali, što je on uradio, što smo sa njim dobili”, kaže za RSE akademik Ljubomir Simović, Pavićev dugogodišnji prijatelj, a poslednjih godina i prvi komšija.\nPodsećajući na veliki uspeh koji je Pavić ostvario u svetu sa svojim romanima i pripovetkama, Simović kaže da je njegova poezija nezasluženo ostala u senci njegove proze.\n“Mislim na njegove izvanredne knjige “Palimpsesti“, „Mesečev kamen“, “Duše se kupaju poslednji put.....“ U ovim dvema poslednjim knjigama pomešani su proza i poezija, što ne smeta ni poeziji, ni prozi.“\nSimović kaže da ne treba zaboraviti Pavićev ogoroman doprinos koji je ostvario kao istoričar književnosti i kao jedan od najboljih prevodilaca ruskih klasika.\n“Čitajući njegov prevod Puškinovog “Evgenija Onjegina”, ja sam se uvek pitao šta je pesnički ubedljivije. Da li je original ili prevod? Nadam se, da sa ovim pitanjem koje sam sebi, čitajući taj prevod, postavljao – ne preterujem."


Heiligendam se priprema da ugosti desetine hiljada demonstranata\nLideri najrazvijenijih industrijskih zemalja u svijetu okupiće se na redovnom godišnjem zasedanju, od 6. do 8. juna u nemačkom odmaralištu Heiligendamu. Medjutim, ovaj mirni, idilični gradić na Baltičkom moru, priprema se da ugosti i desetine hiljada demonstranata iz celog svijeta.\nDošli su iz celog sveta da bi se čuo i njihov glas. Stotinjak hiljada demonstranata, koliko ih očekuju organi reda u Nemačkoj, ne predstavlja neku homogenu celinu. Njhovi ciljevi su različiti - od smanjenja globalnog siromaštva i borbe protiv AIDS-a, do klimatskih promena i borbe protiv korupcije. Premda i njihova godišta, namere i inicijative uveliko variraju, izgleda da im je jedna stvar zajednička:\n“Po mom mišljenju, G-8 i ovaj samit su u direktnoj vezi sa dešavanjima koja mi se ne dopadaju u svetu. I ja sam ovde, zajedno sa mnogim drugim ljudima, da kažem da mi uopšte nismo zadovoljni onim što se dešava u svetu“, kaže Mihael, student političkih nauka iz Nemačke, koji je odlučio da ove sedmice demonstrira, dok glavni svetski lideri održavaju svoj redovan godišnji susret na vrhu, u odmaralištu Heiligendam.\nDa bi prihvatile ovako veliki broj političkih aktivista koji dolaze iz vana, grupe dobrovoljaca su uspostavile, kako ih nazivaju, demonstrantske logore. Podignuti u krugu od 25 kilometara od centra gde će biti održan summit G-8. Tih šest šatorskih kampova trebalo bi da prihvate i do 50 hiljada ljudi ove sedmice.\nOni koji dodju, imaće besplatnu hranu i smeštaj, ali su, kako je naglašeno, donacije od po 5 Evra dobrodošle. Saša je student prava iz obližnjeg Rostoka i pomogla je u organizaciji demonstrantskih logora.\n“Dolaze iz celog sveta. Tu su Amerikanci, Nemci, Holandjani, dolaze iz Francuske, Španije, iz Afrike.. To je zaista šaroliko društvo. Postoje i kulturni programi, muzika, teatar i filmovi, političke i sociološke tematske grupe, s druge strane ovo je mesto gde ljudi mogu naći malo mira i pripremiti se za naredni dan”.\nDemonstranti imaju tuševe i sanitarne kapacitete, čak i igrališta za decu, barove i kafee i terene za rekreaciju. Hrana je vegetarijanska, ali organizatori naglašavaju da lokalno stanovništvo donosi slatkiše za dobrodošlicu gostima...\nUnutar logora nema policije. Ali je policija svakako brojna izvan i oko privremenih šatorskih naselja. Portparol policije u Rostoku, Axel Folkenberg kaže da je velika većina demonstranata miroljubiva, i da oni samo nastoje da kažu i pokažu šta im se ne dopada u današnjem svetu. Ali, dodaje, nisu baš svi demonstranti tako benevolentni:\n“Postoji odredjen broj ljudi spremnih na nasilje. Oni nemaju nikakve veze sa G-8, oni uglavnom traže sukob s policijom, kao što su uradili nedavno u Hamburgu i Berlinu, ali i u subotu ovde, u Rostoku”, kaže Folkenberg.\nSubotnje demonstracije u Rostocku pretvorile su se u nasilje, kad se oko 2 hiljade demonstranata sukobilo s policijom. Uhapšene su 182 osobe iz 12 zemalja, a više od 430 policajca je povrijedjena - 30 teže. Neki demonstriraju iz najdubljih uverenja. Drugi, opet, na demonstracije gledaju nešto neobaveznije... Ali, u svakom slučaju, Heiligendam je ovih dana svetska prestonica demonstracija.


Građanske Inicijative | Svet ne sme da bude krojen samo po meri muškaraca – Nikolina i Emilija iz SOS kutka za devojke iz Vranja\n11 May Svet ne sme da bude krojen samo po meri muškaraca – Nikolina i Emilija iz SOS kutka za devojke iz Vranja\nČini se da se nikada više nije govorilo o pravima žena, a da, sa druge strane, gotovo svakodnevno čujemo informacije o slučajevima partnerskog nasilja, a postavlja se pitanje koliko li je slučajeva za koje nikada i ne čujemo. Kada se žena nađe u takvoj situaciji i odluči da se tome suprotstavi, najbitnije je da ima kome da se obrati. Žene iz Vranja i okoline imaju SOS kutak za devojke, a Emilija Anđelković i Nikolina Petrović, učenice trećeg razreda Gimnazije “Bora Stanković” u Vranje, jedne su od devojaka sa “prve linije fronta” onda kada je potrebno popričati, posavetovati se i ohrabriti žrtvu partnerskog nasilja.\nKako kažu, bavljenje aktivizmom bilo koje vrste za njih znači činiti nešto korisno i iskreno za društvo u kome žive, ali i za sebe.\n“Stvaramo lepši i bolji svet i ne očekujemo ništa zauzvrat, postajemo bolji ljudi, budimo ono dobro u sebi i drugima, stvaramo ljubav empatiju i razumevanje. Trudimo se, verujemo i iskreno nam je stalo”, kaže Emilija, a Nikolina dodaje da je za društveni aktivizam, kao uostalom i za svaki drugi posao, potrebna ljubav, i da uvek to treba da bude najveća motivacija za angažovanje.\nPoložaj mladih u Vranju, kako kažu, nije na zavidnom nivou, jer se njihov glas ne čuje dovoljno i retko se pitaju za mišljenje, ili se pitaju samo formalno. Emilija smatra da se nekada čini da mladi nisu dovoljno aktivni, ali da je ustvari problem u tome što oni nemaju mogućnost da pokažu svoju kreativnost i zainteresovanost za doprinos zajednici.\n“Mentalno zdravlje je takođe veoma veliki problem kod mladih. Veliki broj njih se oseća depresivno, tužno, izgubljeno u svakodnevnom životu, a čini mi se da nemaju kome da se obrate, jer retko ko je osoba od poverenja i retko ko zaista sluša i želi da zna koje su to potrebe mladih”, upozorava Emilija. Njena drugarica smatra da se problemi mladih u Vranju ne razlikuju mnogo od problema vršnjaka u drugim delovima zemlje: “Mladi ljudi ovde nemaju čime da se bave, odnosno ne postoje poslovi koje mogu da rade, a da su u skladu sa njihovim godinama. Nemaju mesta gde mogu da rade na sopstvenom usavršavanju, nemaju gde da izlaze i da se druže, a najgore je što nemaju kome da se obrate za pomoć kada im je potrebna. Generalno se svuda društvo bavi problemima odraslih, a mlade stavljaju po strani”.\nBiti društveno aktivan u maloj sredini podjednako je i teško i lepo, smatraju naše sagovornice. Dosta ljudi u Vranju osuđuje aktivizam, ili su prosto nezainteresovani za ono čime se one bave, jer su uglavnom prezauzeti sopstvenim problemima, ili je to samo izgovor, a smisao aktivizma je da aktivira ljude. Sa druge strane, od ljudi koji su zainteresovani dobijaju toliko pozitivne energije i poruka ohrabrenja, da ih to motiviše na dalji rad.\n“Živimo u maloj, patrijahalnoj sredini, ljudi veruju u vrednosti koje su učili od svojih roditelja, često nam se nameću rodne uloge još od malih nogu – devojčice nose roze, dečaci plavo, devojčice se igraju lutkama, dečaci igraju fudbal – i prate nas tokom odrastanja pa i tokom čitavog života, pa tako kasnije žena treba da sprema ručak i čisti, a muškarac da radi i slično. Uče nas da tako treba od malena i onda je veoma teško da shvatimo da zapravo i nije sve baš tako. Rodne uloge vode nas u rodno zasnovano nasilje, a da to nismo ni primetili, već smo mislili da je to normalno”, upozorava Emilija.\nNikolina kaže da često upravo na radionicama koje SOS kutak za devojke organizuje polaznice prepoznaju da su žrtve nasilja i uočavaju diskriminaciju prema ženama koja uglavnom vlada u Vranju. Ipak, ima i dosta devojaka koje su samosvesne i koje mogu pozitivno da utiču na svoju okolinu.\nObe su aktivizmom počele da se bave iz želje da stvore bolji i lepši svet u kome žive, ali i da se bore za prava devojaka i devojčica u našem društvu.\n“Ako makar i jedna devojčica oseti sigurnost i shvati da nije sama nakon naše radionice, ako makar i jedna podstakne nekoga da prijavi nasilje i ako makar i jedna nauči šta su njena prava i da joj ih niko ne sme ugrožavati, onda znam da smo na pravom putu da učinimo svet boljim i onda znam da sam uradila nešto veliko i bitno”, kaže Emilija i seća se svoje prve akcije povodom Dana zaljubljenih, “Delimo besplatne zagrljaje” i kaže da joj je to jedna od najdražih akcija, jer je tada shvatila koliko je malo potrebno za ljubav.\nNikolinu je na akticizam podstakla diskriminacija djevojčica, žena i djevojaka u odnosu na muškarce koju sam je lično videla i osetila i kako kaže, kada je čula za postojanje SOS kutka za devojke, znala je da je to mesto za nju. Naše sagovornice imaju apsolutunu podršku svoje okoline za angažvanje u ovoj organizaciji i ljudi u najvećem broju pozitivno reaguju na ulične akcije koje organizuju.\nObe planiraju da ostanu deo SOS kutka za devojke i nakon što odu na studije, jer žele da što više devojak ai devojčica čuje za postojanje ovakvog “servisa”, da znaju da imaju kome da se obrate, ali i da se pridruže, ukoliko žele da doprinesu njegovom radu. Ovo je jako bitno jer je upravo na mladim devojkama, ali i muškarcima da menjaju svet nabolje.\n“Uz iskrenu ljubav i posvećenost, zajedno možemo svakim malim korakom da promenimo svet”, poručuje Emilija, a Nikolina dodaje: “Naravno da možemo da menjamo svet, ipak su Vranjanke osvojile svet i dobile svetsku nagradu za najbolji program za devojke u Evropi i Centralnoj Aziji”.\nOne svim svojim vršnjacima i vršnjakinjama preporučuju da se oprobaju u bilo kojoj oblasti društvenog aktivizma, jer na taj način čine dobro i sebi i drugima.\n“Ne postoji lepši osećaj od toga daznaš da si pružio pomoć nekome kome je to bilo potrebno. Svi zajedno bi trebalo da se potrudimo da uradimo nešto za svoju okolinu, jer u suprotnom stvari nikada neće biti onakve kako bismo želeli da budu”, kaže Nikolina.\nFoto: Lična arhiva Emilije i Nikoline


TI10 - RUR Esports\nDeseti The International šampionat je uskoro pred nama. Spektakl počinje za manje od tri nedelje i biće otvoren i za publiku uživo, uz obaveznu vakcinaciju. Kako bismo se što bolje pripremili za najprestižniji Dota 2 turnir, Valve je izdao i…\nUndying će se takmičiti na TI10 kao samostalna organizacija\nSevernoamerička Dota 2 ekipa Undying je zvanično objavila da će na The International 10 šampionatu igrati kao samostalna ekipa, bez sponzora, baš kao i njihovi rivali iz regiona, Quincy Crew. Ekipa na čelu sa veteranima MoonMeander-om i DuBu-om već neko…\nDošli smo do kraja, čini se, beskonačnih kvalifikacija za deseti The International Dota 2 šampionat. Hajde da bacimo pogled na prikupljene statistike i saznamo kako se meta razvijala tokom turnira. Sve je spremno za finalni okršaj sezone u Bukureštu ove…\nSvega mesec dana pred njegov početak, saznali smo da je The International 10 ostao bez svog domaćina. Sada smo konačno dobili novo mesto i datum održavanja takmičenja – vidimo se 7. oktobra u Bukureštu! We are thrilled to announce The…


Ombudsperson objavljuje Kampanju o podizanju svesti o pravima dece - Vesti - Avokati i Popullit\nOmbudsperson objavljuje Kampanju o podizanju svesti o pravima dece\nParalelno sa početkom nove školske 2005-2006 godine na Kosovu, Tim za prava dece (CRT) u okviru Ombudsperson Institucije na Kosovu objavljuje ponovno pokretanje „kampanje o podizanju svesti o pravima dece“ na teritoriji celog Kosova.\nCilj „kampanje o podizanju svesti o pravima dece“ je da deci direktno pruži informacije u vezi aktivnosti CRT-a u okviru Ombudsperson Institucije.\nPredstavnici tima za prava dece će posetiti individualne škole na celom Kosovu kako bi vršili prezentacije i objasnili učenicima šta su njihova prava i koji su im mehanizmi dostupni.\nOsnovne aktivnosti CRT-a sadržavaju sprovođenje istraga u vezi opštih aspekata kršenja prava dece kao i rad na pojedinačnim žalbama dece ili onih koji ih zastupaju. CRT u konsultacijama sa Ombudspersonom određuje koji je način postupka najprikladniji za preduzimanje, uvek imajući u vidu najbolji intres dece u pitanju.\nDeca mogu lično, ili preko svojih zastupnika kontatirati CRT kako bi predali svoje žalbe u vezi zloupotreba ili ostalih kršenja prava dece.\nSve škole, koje žele učestvovati u informativnoj kampanji mogu kontaktirati CRT u okviru Ombudsperson Institucije putem faksa ++381 38 545 302 ili e-maila na sledeću adresu: crt@ombudspersonkosovo.org\nMolimo vas da u svojoj e-mail poruci naznačite: kontakt informacije škole, adresu, broj učenika koji pohađaju školu, broj učenika po razredu i da li je vaša škola već radila na sličnim atkivnostima prava dece.


Pentacam® AXL/AXL Wave - Medicinska Oprema Trivax\nNovi Pentacam® AXL sistemski poboljšava istorijski dokazanu Pentacam® HR tehnologiju i podjednako dokazanu tehniku biometrije zasnovanu na optičkoj interferometriji. Osim tomografije prednjeg segmenta, originalne funkcije svog prethodnika, Pentacam® AXL poseduje integrisano merenje aksijalne dužine koja omogućava precizno izračunavanje IOL-a.\nPentacam® AXL određuje aksijalnu dužinu oka, kao i podatke o prednjem segmentu oka, od prednje površine rožnjače do zadnje površine kristalnog sočiva, sve u jednom merenju.\nSledeća generacija je nova Pentacam® AXL Wave kao prvi uređaj koji je kombinuje Scheimpflug tomografiju sa aksijalnom dužinom, ukupnim talasnim frontom, refrakcijom i retroilluminacijom. Pentacam® AXL Wave pruža pet parametara u kombinaciji kao što su Tomografija zasnovana na Scheimpflug-u, objektivna refrakcija, aberometrija talasa celog oka, optička biometrija i retroiluminacija.\nPNS i 3D analiza katarakte\nPremium IOL selekcija u 4 koraka\nAberometrija talasa celog oka (samo kod Pentacam® AXL Wave)\nRetroiluminacija (samo kod Pentacam® AXL Wave)


-U svetu održivog razvoja kao kompanija svake godine se takmičite sami sa sobom, pokušavajući da iznova postignete bolje rezultate. Hemofarm je u tome uspeo i 2017. kada je oborio rekord u proizvodnji – u našim pogonima prošle godine proizvedeno je 5,5 milijardi tableta. Još važnije, postigli smo novi proizvodni rekord, a pride uspeli dalje da smanjimo utrošak energenata u proizvodnim procesima. Ova kompanija postoji skoro šest decenija i u bezbroj prilika pomogli smo zdravstveni sistem u Srbiji, a spremni smo da pomognemo državi, društvu i stručnoj zajednici i u ovom segmentu koji se tiče održivog razvoja- rekao je Ronald Zeliger, generalni direktor Hemofarma i potpredsednik Štada grupe.\n-Koraci koje je Srbija preduzela ka ispunjavanju uslova iz Poglavlja 27 naišli su na odlične reakcije u Evropskom parlamentu, ali moramo da istrajemo i nastavimo sigurnim koracima. Pravi primer kako treba da se odnosimo prema prirodnim resursima i svojoj planeti jeste upravo Hemofarm. Ako i druge kompanije budu sledile primer Hemofarma, posebno kad je reč o pakovanju, upravljanju otpadnim vodama i transportu, naš put ka ispunjavanju uslova iz Poglavlja 27 biće mnogo lakši i brži. Svako od nas treba da razmišlja kako odgovornije da se odnosi prema svojoj okolini i prema svojoj planeti- izjavio je Goran Trivan , ministar zaštite životne sredine.\n-Poruka poslata sa UN debate jeste da bez adekvatnog učešća žena u biznisu postizanje ciljeva održivog razvoja nije moguće. Hemofarm je primer dobre poslovne prakse u kojoj su žene za iste poslove jednako plaćene kao njihove muške kolege, a udeo žena u menadžmentu kompanije je čak 60 odsto. Žene i mladi u fokusu su UN iz jasnog razloga: žene koje čine polovinu i mladi koji čine 40 odsto svetske populacije, veliki su potencijal u kreiranju bolje sutrašnjice. Isti fokus ima i Hemofarm, koji o održivosti razmišlja dugoročno, strateški i globalno- istakla je Sanda Savić, direktorka korporativnih poslova i komunikacija u Hemofarmu.\nLepe vesti za sve pacijente: Stigao je IKS nož


Uhapšen Aleksinčanin zbog sumnje da je podstrekivao na paljenje automobila novinara iz tog mesta - Društvo - Dnevni list Danas\nPočetna » Društvo » Uhapšen Aleksinčanin zbog sumnje da je podstrekivao na paljenje automobila novinara iz tog mesta\nNiška policija uhapsila je 46-godišnjeg M.K. iz Aleksinca zbog sumnje da je na osnovu novčanog duga, naveo 25-godišnjeg M.M. da zapali automobil aleksinačkog stomatologa i novinara Dušana Ostojića, saopštio je danas MUP.\n0Piše: Beta 13. juna 2019. 20.20\nM.K. je osumnjičen za podstrekavanje na izvršenje krivičnog dela, izazivanje opšte opasnosti i određeno mu je zadržavanje do 48 časova posle čega će uz krivičnu prijavu, biti priveden nadležnom tužiocu.\nPolicija je ranije uhapsila M.M. zbog sumnje da je 30. maja razbio staklo na automobilu „ševrolet kalos“ u vlasništvu Dušana Ostojića, sipao benzin u unutrašnjost vozila i zapalio ga, nakon čega se udaljio sa lica mesta.\nNovinar Dušan Ostojić je ranije rekao agenciji Beta da sumnja da mu je automobil zapaljen zbog uređivanja lokalnih portala i tekstova u kojima se usprotivio seči drvoreda u Aleksincu.\nNa aleksinačkom šetalištu nedavno je posečen drvored sa 45 stabala lipe, a Ostojić je bio jedan od malobrojnih stanovnika tog mesta koji je izašao na šetalište i pokušao da spreči seču.\nOsim toga, na lokalnim portalima objavio je više tekstova protiv seče stabala i trošenja više od 170 miliona dinara za rekonstrukciju šetališta u Aleksincu.\nautomobil, Hapšenje, Novinari, paljenje


U Odžaku se gradi 20 stanova za socijalno ugrožene porodice – PUM.ba\n2. Februara 2021. Urednik PUM\nU općini Odžak danas je ozvaničen početak izgradnje višestambenog objekta sa 20 stambenih jedinica za socijalno ugrožene porodice, a početku radova prisustvovao je i federalni ministar raseljenih osoba i izbjeglica Edin Ramić\nNa području Posavskog kantona, planirana je izgradnja tri stambena objekta\n“Realiziramo jedan od najznačajnijih projekata za BiH u provedbi Aneksa 7. Evropska unija sa donatorima izdvojila je značajna sredstva za ovu namjenu. U nekim općinama i gradovima smo predali objekte na korištenje. Ovdje u Odžaku započinjemo izgradnju jednog funkcionalnog objekta. Završetkom objekata mijenjamo izgled mjesta jer poklanjamo lokalnim zajednicama najkvalitetnije stambene zgrade koje su namijenjene najugroženijim porodicama koje nemaju krov nad glavom” istakao je ministar Ramić.\n“Moramo pohvaliti rukovodstvo općine na ažurnosti u izdavanju svih potrebnih dozvola, priključaka na komunalnu infrastrukturu i dodjeli zemljišta. Zajedničkim naporima i sinergijom želimo doći do konačnog cilja i osigurati što više porodica u stambenom zbrinjavanju, pogotovo porodica koje se žele vratiti u svoja mjesta prijeratnog življenja”, zaključio je Ramić.\nPočetku gradnje prisustvovali lokalni i federalni zvaničnici\nInače, regionalnim stambenim programom planirano je zbrinjavanje oko 27.000 porodica u četiri države regije, dok će u Bosni i Hercegovini biti trajno zbrinuto oko 5.400 porodica.


Više od 90% fudbalera u Bundesligi vakcinisano - SPORTSKI ŽURNAL\nViše od 90% fudbalera u Bundesligi vakcinisano\nDFL navodi da je do ovih informacija došli dobrovoljnim izvorima iz klubova\nDFL navodi da je do ovih informacija došli dobrovoljnim izvorima iz klubova, ali da ne sadrže konkretne podatke o pojedincima, odnosno da li su primili jednu ili dve doze, kao ni koju su vakcinu primili.\nTakođe navode da preporučuju vakcinaciju svim ljudima koji učestvuju u organizaciji utakmica uz napomenu koliko je važno "ostati siguran".\n"DFL je u više navrata jasno stavio do znanja svoj stav i pokrenuo je kampanje da se skrene pažnja na važnost vakcinacije u borbi protiv korona virusa", navodi se u saopštenju.\nU Nemačkoj je mnogo pažnje izazvao komentar fudbalera Bajerna Džošue Kimiha koji je rekao da se još uvek ne želi da se vakciniše jer želi da sačeka dugoročne studije o vakcini.\nLajpcig igra bez publike zbog porasta broja zaraženih korona virusom


Smijenjen rektor Univerziteta u Tuzli\nKategorija: Društvo\t Kreirano: Četvrtak, 16 Ožujak 2017 23:52\t Napisao/la Fena Vidiportal.ba\nSkupština Tuzlanskog kantona na sjednici hitnog karaktera usvojila je Zakon o izmjenama i dopunama Zakona o visokom obrazovanju TK s 19 glasova za i pet glasova protiv.\nPo novom zakonskom rješenju, odnosno članu 9. ovog zakona rektoru Univerziteta u Tuzli, kao i predsjedniku i članovima upravnog odbora ovog Univerziteta, koji su zatečeni na dužnosti na dan stupanja ovog zakona prestaje mandat.\nPredsjednik kluba poslanika SDA u Skupštini TK Mirza Omerdić izjavio je za Fenu da se prijedlogom izmjene i dopune Zakona o visokom obrazovanju stavlja „tačku na i“ na cijelu zbrku nastalu oko Univerziteta u Tuzli.\n-Očigledno su na UNTZ poremećeni odnosi, ne postoji mogućnost da se napravi koordinacija između kantonalne vlade, Upravnog odbora UNTZ, te je jedini način na koji Skupština TK može djelovati je donošenjem izmjena i dopuna Zakona o visokom obrazovanju TK.\n-Izmjena ovog zakona podrazumijeva da prestaje mandat aktuelnom rektoru i prorektorima, te upravnom odboru UNTZ, a Skupština TK preuzima nadzor nad radom UNTZ u narednih 6 mjeseci, na taj način što će imenovati vršioca dužnosti rektora, pojašnjava Omedić.\nU naredna tri dana kantonalna vlada će zajedno sa Senatom UNTZ imenovati Upravni odbor.\nKlub poslanika SDP-a, opzicione stranke u zakonodavnom tijelu TK-a nije učestvovao u glasanju za ovaj zakon, a protiv usvajanja su bili poslanici SBB-a i DF-a.\nPredsjednik kluba poslanika SDP-a u Skupštini TK Dževad Hadžić izjavio je za Fenu da poslanici ove stranke nisu bili za to da se danas uopće raspravlja o Zakonu o visokom obrazovanju, jer smatraju da procesu njegove izmjene i usaglašavanja s okvirnim zakonom treba ozbiljno pristupiti.\n-Neozbiljno je da na sjednici hitnog karaktera dobijemo materijal zakona na pet minuta prije i da nakon toga uđemo u raspravu i glasamo, na taj način ne možemo donijeti izmjene zakona, kaže Hadžić.\nDosadašnji rekor UNTZ-a Samir Nurić, koji je usvajanjem izmjena ovog zakona smijenjen smatra ovaj čin pravno-političkim nasiljem nad Univerzitetom.\nPodsjećamo, na današnjoj sjednici hitnog karaktera Skupština TK prethodno je usvojila informaciju o stanju na Univerzitetu Tuzla s posebnim osvrtom na aktuelna dešavanja na UNTZ.\nČlanovi Kolegija Skupštine TK ranije su ocijenili da su posljednja dešavanja na Univerzitetu u Tuzli, odnosno fizički sukob univerzitetskih profesora, ozbiljan problem, koji je ispolitiziran.\nSkupština TK-a koja je osnivač Univerziteta u Tuzli, je od kantonalne vlade, Ministarstva za obrazovanje, Upravnog odbora Univerziteta, MUP-a TK i rektora Univerziteta zatražila da dostave informacije o stanju na Univerzitetu s posebnim osvrtom na aktuelna dešavanja, da bi se na sjednici mogla voditi kvalitetna rasprava.


Istražitelji traže od Bele kuće dokumenta o Flinu\nI. Đ. 5. avgusta 2017. 08:20\nIstražitelji iz tima američkog specijalnog savetnika Roberta Milera, koji vodi istragu o navodnom dosluhu predizbornog tima predsednika SAD Donalda Trampa sa Rusijom, zatražili su od Bele kuće dokumenta vezana za njegovog bivšeg savetnika za nacionalnu bezbednost Majkla Flina.\n„Iako to nije formalni zahtev, ovo je prvi put da Milerov tim traži od Bele kuće takva dokumenta“, navodi „Njujork tajms“, pozivajući se na neimenovane izvore bliske istrazi.\nNjujorški dnevnik dodaje da su istražitelji, takođe, ispitali neimenovane svedoke da li je Flina tajno plaćala turska vlada u poslednjim mesecima predizborne predsedničke kampanje u SAD 2016, prenosi danas Rojters.\n„Njujork tajms“ navodi reči Taja Koba, Trampovog specijalnog savetnika, koji je naveo da Trampovi saradnici sarađuju sa specijalnim savetom o tekućim pitanjima.\nBela kuća i Flinov advokat Robert Kelner za sada nisu odgovorili na upit britanske agencije za komentar.\nMajkl Flin odlučio da progovori\nSAD: Sudski nalog za dobijanje od Flina dokumenata o Rusiji\nFlin ponudio saradnju istražiteljima Kongresa\nFlin plaćen 45.000 dolara da održi govor u Moskvi\nTramp, inače, negira bilo kakav dosluh između njegovog predizbornog tima, a istragu o tome nazvao je „lovom na veštice“.\nFlina je smenio u februaru nakon što je postalo jasno da je on pogrešno opisao prirodu telefonskih razgovora koje je imao sa ruskim ambasadorom u Vašingtonu u decembru mesecu.\nRojters je u junu preneo da federalni tužioci u Virdžiniji istražuju navode o sporazumu između Flina i turskog biznismena Ekima Alptekina u okviru obimne krivične istrage.\nAlptekinova kompanija sa sedištem u Holandiji, „Inovo BV“, platila je neaktivnoj Flinovoj „Intel grupi“ 530.000 dolara od septembra do novembra 2016. za produciranje dokumentarca i istrage o Fetulahu Gulenu, turskom svešteniku koji živi u egzilu u SAD, a koga turski predsednik Redžep Tajip Erdogan krivi za neuspeli pokušaj puča izveden prošle godine, navodi britanska agencija.\nTajland želi kontrolu nad snimanjem filmova o dečacima\nFunkcioner CIA: Kina vodi „tihi hladni rat“ protiv SAD\nU Ajovi proglašena katastrofa zbog tornada\nBeba posle pet meseci vraćena roditeljimau Honduras\nPortparol Hamasa: Postignut prekid vatre s Izraelom\nFunkcioner CIA: Kina vodi „tihi hladni rat“…\nRobert Harvard umesto Majkla Flina?\nRepublikanci podržavaju poziv na istragu o Flinu\nBela kuća: Tramp tražio ostavku Flina zbog manjka poverenja\nTramp, Flin i mediji – ko će iz skandala izaći kao…\nI Trampov zet u potrazi za Flinovom zamenom, Petreus u igri


Način ishrane i preventivni pregledi smanjuju rizik od raka | Novosti.rs\n06. 10. 2017. u 18:22\nBriga o sebi i sopstvenom zdravlju nekada se smatra luksuzom, pa žene zbog tradicionalne uloge da se brine o drugima ne stiže da se posveti sebi\nPromenom načina ishrane, uvođenjem fizičke aktivnosti, vođenje računa o telesnoj težini i obavljanjem redovanog skriniga, istraživanja pokazuju da za 30 odsto sprečavamo rizik od pojave malignih oboljenja, istakla je Otašević.\nPROČITAJTE JOŠ: Mališani učili šta je zdrava hrana\n"Naše žene se kasno javljaju na preglede i kasno leče", rekla je predstavnica Evropa Dona Srbija i dodala da ukoliko se tumor otkrije na vreme, izlečiv je u 95 odsto\nŽene u Srbiji zbog svoje tradicionalne uloge da se brine o drugima, često zaboravlja na sebe, te je to jedan od razloga zbog kojih ne odlazi na preventivne preglede.\nOnkološki hirurg Maja Gulan iznela je podatak da se 80 odsto žena u Francuskoj odazove besplatnom skriningu koji se organizuje u okviru nacionalnog programa, dok je kod nas taj odziv samo 30 odsto.\nŽene između 50 i 69 godina najčešće oboljevaju od raka dojki, kaže Gulan, i poručuje da one obavezno moraju obavljati mamografske preglede.\nPROČITAJTE JOŠ: Od zdrave hrane, zdravi proizvodi\n"Pregled mi je spasio život", rekla je Vesna Bondžić izlečena od karcionoma dojke i danas predstavnica Ženskog centra Milica, koja je dodala da na preglede treba ići kada je dobro, a ne kada je loše, jer je upavo to preventivni pregled.\nOna je poručila da žene u malim sredinama, iz kojih je i ona, ne znaju šta je pregled, šta je preventivni pregled, šta je mamogafija i zato udruženja koja se bave podizanjem svesti o prevenciji treba da pomognu u tome.\nIspred Ministarstva zdravlja Snežana Pantić Aksentijević je zaključila da je promocija zdravlja važna, te da tema o prevenciji od raka dojke zaslužuje široku pažnju javnosti koja ne može da se ostvari bez podrške nevladninog sektora.\nOna je najavila da će se pred Vladom uskoro naći Nacionalni program za prevenciju i smanjenje gojaznosti kod dece i odraslih, jer, kako kaže, to je jedan od načina da sprovedemo zdrav način života.\nMesec oktobar ili "ružičasti oktobar" posvećen je prevenciji od raka dojke, današnje učesnice okruglog stola zaključuju da o toj problematici ne treba govoriti samo u oktobru, već svih 365 dana u godini.\n17:51 SRPSKA OSNIVA AGENCIJU ZA LEKOVE: Predlog zakona predviđa osnivanje novog tela\n17:51 HAMBURG - PARTIZAN, UŽIVO: Obradović i crno-beli kreću u novi evropski juriš


Dom zdravlja „Dr Boško Vrebalov“ dobio vrednu donaciju | ZR KLIK\nZRENJANIN- Dom zdravlja „Dr Boško Vrebalov“ danas je dobio vrednu donaciju kompanije Dunav osiguranja u vidu dva vozila namenjana službi Patronaže i Kućnog lečenja, kao i sterilizatora namenjenog Službi stomatologije.\n-Sa kompanijom Dunav imamo decenijsku uspešnu saradnju, danas nam je uručila moderan, kvalitetan sterilizator autoklav, koji je namenjen službi dečije stomatologije i službi Pedijatrije za sterilizaciju instrumenata- rekao je mr Miodrag Subić direktor Doma zdravlja „Dr Boško Vrebalov“ i dodao da je u poslednje tri godine kompanija uložila preko 2 miliona dinara ovoj ustanovi.\n-Kompanija Dunav osiguranje kao društveno odgovorna kompanija organizuje veliki broj akcija. Domu zdravlja „Dr Boško Vrebalov“ danas smo uručili ono što im je zaista potrebano, a to je savremeni sterilizator i dva vozila, od kojih će imati koristi svi građani Zrenjanina- rekao je Stanko Kasap šef službe za prodaju osiguranja u kompaniji Dunav i istakao da će kompanija nastaviti saradnju i u narednoj godini.\n-Veoma mi je drago da u Zrenjaninu rade društveno odgovorne kompanije koje imaju osećaj za sredinu u kojoj posluju. Kompanija Dunav je jedna od njih i ovim putem im se zahvaljujem, i nadam se da će i druge kompanije slediti njihov dobar primer – rekao je gradonačelnik Zrenjanina Čedomir Janjić i istakao je da je Grad Zrenjanin dosta uložio u renoviranje Dečijeg dispanzera, kao i da su u proteklom vremenu zamenjeni prozori u vrednosti od 14 hiljada evra.


Obuka o integritetu | SGS Srbija\nKompanija › Usaglašenost i Integritet\nIntegritet je u središtu etike kompanije SGS. Nastojimo da zadovoljimo visoke etičke standarde i osiguramo da se naše aktivnosti širom sveta sprovode u skladu sa međunarodno priznatim najboljim praksama.\nDa bismo to lakše postigli, napravili smo program za usaglašenost, zasnovan na našem Pravilniku o integritetu.\nLična je odgovornost svakog zaposlenog u kompaniji SGS da pročita i razume ovaj Pravilnik i da se posveti pridržavanju njegovih principa. Zaposleni imaju obavezu da svake godine prate obuku o integritetu putem e-učenja ili sesije licem u lice organizovanoj lokalno. Novozaposleni, u okviru svog upoznavanja sa kompanijom, moraju da prođu poseban modul e-učenja „Poslovanje sa integritetom“ koji uvodi Pravilnik o integritetu kompanije SGS.\nObavezna godišnja obuka za sve zaposlene\nDa bismo zaposlenima u kompaniji SGS pomogli da integrišu naše vrednosti i principe u svoj svakodnevni posao, uveli smo dva obavezna programa obuke. Naš godišnji program obuke o integritetu se sastoji od obuke putem e-učenja sa kvizom. Ova obuka predstavlja veoma pozitivan i produktivan način da zaposlene informišemo o našim vrednostima i da ih podstaknemo da provere svoje znanje o Pravilniku integriteta kompanije SGS i da pronađu rešenja iz svakodnevnih situacija. Sprovođenjem ovog programa svake godine, osvežavamo znanje i motivišemo naše zaposlene i osiguravamo da naš Pravilnik o integritetu bude u osnovi usluga koje nudimo širom sveta. Evidencija o učešću se vodi za svakog zaposlenog kako bi se osiguralo da svi zaposleni prođu ovu važnu obuku. Na kraju e-učenja, svaki zaposleni mora da dovrši kviz, a nakon uspešnog dovršetka e-učenja dobija sertifikat o dovršetku.\nE-učenje za nove zaposlene\nNaš interaktivni progam e-učenja pruža zaposlenima sveobuhvatno razumevanje principa i vrednosti koje se nalaze u Pravilniku o integritetu i prikazuje im način na koji ih treba integrisati u njihove svakodnevne poslovne aktivnosti. Svi novi članovi osoblja SGS-a širom sveta moraju da dovrše ovu obaveznu obuku, koja je dostupna na više jezika, tokom njihovog uvodnog perioda. Nakon predstavljanja Kodeksa, novi zaposleni su u obavezi da uspešno završe kviz, nakon kojeg im se uručuju sertifikati o pohađanju.\nUkoliko želite da prijavite sumnju na kršenje Pravilnika, možete da pozovete liniju za pomoć za pitanja integriteta, podnesete pismenu prijavu putem Interneta ili da je pošaljete faksom, imejlom ili poštom.


Navijanje - Blic Sport\nFudbaleri Partizana igraju meč 1. kola Lige Evrope protiv AZ Alkmara. Holanđani su poveli, zatim im je isključen igrač, a izjednačenje Crno-belima doneo je Bibras Hatho iz penala, posle faula nad Sadikom. Gol Izraelca izazvao je pravu erupciju na tribinama stadiona u Humskoj, gde se okupilo više od 20.000 mališana. Pogledajte ovu iskreno, nepodeljeno i divno radovanje!\nPOGODILA GA PESMA Kapiten Reala vodio navijanje posle plasmana u finale Lige šampiona /VIDEO/\nPlasman u finale Lige šampiona fudbaleri Reala proslavili su baš burno.\nSA STILOM Fenomenalna proslava titule Rozenborga /VIDEO/\nFudbaleri Rozneborga 24. put su postali prvaci Norveške, a to su umeli da proslave sa stilom.


Počelo polaganje šina i pragova na pruzi Stara Pazova–Novi Sad | Ritam Inđije\nObjavio ritamindjije datum July 23, 2018\nNa Koridoru 10, počela je nova faza radova na modernizaciji pruge Stara Pazova – Novi Sad, koja podrazumeva polaganje šina i pragova na toj deonici. Ukupna vrednost tog dela projekta, koji se finansira iz ruskog kredita, je oko 250 miliona dolara, a rok za završetak radova je kraj 2021. godine. …\nViše od 170 radnika i preko stotinu mašina trenutno je uposleno na izgradnji i rekonstukciji pruge od Novog Sada do Stare Pazove. Novina je da je na delu pruge započeto postavljanje šina i pragova.\n“Ova faza radova podrazumeva trenutno na rastojanju od Inđije do Stare Pazove izgradnju zemljanog planuma, sistema za odvodnjavanje, drenažnih sistema, propusnih sistema, u stanici Inđija budućih koloseka, pothodnika za prolaz putnika”, kaže Zlatibor Kurucić, direktor infrastrukturnih projekata “RŽD Internešnal”.\nSvi radovi za sada odvijaju se očekivanom dinamikom i bez poteškoća, a njihov izvođač je rusko preduzeće “RŽD Internešnal”, sa domaćim podizvođačima.\nOsim radova na zemljanom planu, ti radovi podrazumevaju i izgradnju dva vijadukta, dve galerije, 19 mostova, 36 propusta, izgradnju potpuno nove železničke stanice Beška, rekonstrukciju postojećih stanica: Inđija, Petrovaradin, Sremski Karlovci, ističe Kurucić.\nDeonica Stara Pazova–Novi Sad je deo pruge Beograd–Budimpešta i kada bude do kraja modernizovana, putnički vozovi na njoj će moći da se kreću i do 200 kilometara na sat.\nBOJAN DUBAJIĆ – Sipijev učenik koji je u Belorusiji ostvario svoje snove\nFABRIKA VODE Najbitniji uslov ispunjen, kada će postrojenje otvoreno pre 12 godina biti pušteno u radu?\nKURS ZA NEGOVATELJA Naučite sve o veoma traženom poslu, u cenu uračunata i obimna stručna literatura\nSASLUŠAO NJIH 350 Gak: Kada prestanem da razgovaram sa ljudima na ulici ili u prodavnici, znaću da nešto nije u redu\nBOJAN DUBAJIĆ – Sipijev učenik koji je u Belorusiji ostvario svoje snove January 27, 2020\nFABRIKA VODE Najbitniji uslov ispunjen, kada će postrojenje otvoreno pre 12 godina biti pušteno u radu? January 27, 2020\nKURS ZA NEGOVATELJA Naučite sve o veoma traženom poslu, u cenu uračunata i obimna stručna literatura January 27, 2020\nSASLUŠAO NJIH 350 Gak: Kada prestanem da razgovaram sa ljudima na ulici ili u prodavnici, znaću da nešto nije u redu January 27, 2020


Šeranić je istakao da građani koji su za prvu i drugu dozu izabrali vakcinu “Sputnjik V”, treću dozu mogu da prime i nakon što istekne pet meseci od primljene druge doze, prenosi Srpskainfo.\n– Za buster dozu se koristi prva doza ove vakcine, a s obzorom na to da imamo zadovoljavajuće količine na stanju, pozivam građane da se jave i da se vakcinišu – rekao je Šeranić.\nOn je pojasnio da su preporuke kod ove vakcine da se ne mora čekati šest meseci od druge doze, što je usvojilo i Nacionalno stručno telo za imunizaciju Srbije.\nŠeranić je istakao značaj vakcinacije građana buster dozom, jer sledi period najintenzivnijeg prenosa akutnih respiratornih infekcija.\nKorona presek u FBiH: Umrlo 14, zaraženo 478 osoba\nU UKC Srpske sve više mlađih pacijenata: "Dok se dvoume oko vakcine, ljudi SVAKODNEVNO UMIRU" (FOTO)\nOn je napomenuo i da Republika Srpska ima dovoljne količine prve i druge doze vakcine “Sputnjik V” i da će građani na vreme biti revakcinisani, nakon primljene prve doze.\n– Da je ovo `epidemija nevakcinisanih` govore i podaci koje imamo, a to je da je u bolnicama manji procenat lica koja su vakcinisana, pogotovo sa težom kliničkom slikom. A oni, i ako se nađu tamo, vrlo brzo se oporavljaju – rekao je Šeranić.\nOn je istakao da veliki broj mlađih nevakcinisanih osoba na intenzivnoj nezi ukazuje da situacija nije jednostavna, te da je potrebno ozbiljno shvatiti posledice koje se mogu dogoditi.\n– Republika Srpska ima dovoljne količine svih vakcina, a građani samo treba da budu odgovorni. Zato pozivam građane da se vakcinišu prvenstveno prvom i drugom dozom vakcine protiv virusa korona, ali i da iskoriste svoju mogućnost da se vakcinišu trećom dozom – rekao je Šeranić.


Mediji: Masovno testiranje u Patrijaršiji SPC | Starmo\nNaslovnica Region Mediji: Masovno testiranje u Patrijaršiji SPC\nMediji: Masovno testiranje u Patrijaršiji SPC\nBeograd — U Patrijaršiji Srpske pravoslavne crkve (SPC) je prethodnog dana sprovedeno masovno testiranje zaposlenih, kako bi se detektovalo eventualno širenje zaraze među sveštenstvom, saznaje Nova.rs.\nKako saznaje ta televizija, pored zaposlenih u Patrijaršiji, u samoizolaciji su i članovi Sinoda, a jedan član ovog visokog crkvenog tijela je čak bio u posjeti patrijarhu, iako posjete covid pacijentima nisu dozvoljene.\n“Testirani su svi, jer su pojedini ljudi iz Patrijaršije dobilo pozitivan rezultat na koronavirus u prethodnom periodu, uključujući i patrijarha Irineja”, navodi izvor našeg portala iz Srpske pravoslavne crkve.\nKad je riječ o zdravstvenom stanju Irineja, sagovornik Nova.rs navodi da je poglavar SPC dobrog opšteg stanja i pod budnim okom ljekara. On dodaje i da nije dobro što se javnost ne informiše svakodnevno sa zvaničnog sajta SPC o zdravlju patrijarha.


Fon Kramon: EK kompromituje vladavinu prava u interesu osovine Orban-Vučić | EurActiv Serbia\nFon Kramon: EK kompromituje vladavinu prava u interesu osovine Orban-Vučić\nPoslednji izveštaj Evropske komisije o Srbiji predstavlja eklatantan primer kako standardi vladavine prava mogu da budu kompromitovani pod komesarom koji zastupa ideologiju (mađarskog premijera) Viktora Orbana, istakla je 16. novembra evroposlanica Zelenih Viola fon Kramon-Taubadel.\nU autorskom tekstu za EURACTIV, članica Spoljnopolitičkog odbora Evropskog parlamenta i delegacije EU u Parlamentarnom odbora za stabilizaciju i pridruživanje EU-Srbija napisala je da Zeleni od kako je Evropska komisija pod vođstvom Ursule fon der Lajen stupila na dužnost, upozoravaju da je Oliver Varheji, komesar za proširenje i susedstvo, "pogrešan čovek na pogreršnom mestu".\n"Neko koga je imenovala vlada koja krši vladavinu prava i demokratiju ne može da bude dobar primer za zemlje poput Crne Gore, Srbije ili Albanije koje se bore sa sopstvenom demokratskom tranzicijom", istakla je evroposlanica.\nFon Kramon je navela da su se prvi znaci politizacije, umesto nepristrasnosti, videli još na početku mandata Olivera Varheija ali da se "najgore" desilo kada je predstavljen paket proširenja za 2021. o napretku Zapadnog Balkana na putu ka EU.\n"Komisija je zvanično otišla ispod svojih i evropskih standarda ublažavanjem izveštaja o Srbiji za 2021, posebno o standardima vladavine prava", napisala je Fon Kramon.\nOna se osvrnula na izmene Ustava koje, pored ostalog, sadrže izmene sastava Državnog veća tužilaca koje bira tužioce.\nKako je navela, Komisija je u izveštaju o pravosuđu Srbije iz 2014. ukazala da tužioci moraju da čine najmanje 50% Veća kako bi se izbegla politizacija imenovanja tužilaca.\n"Međutim, sedam godina kasnije Komisija je pozdravila predlog ustavnih amandmana koji predviđaju da od 11 članova Državnog veća tužilaca samo pet budu tužioci", istakla je poslanica Evropskog parlamenta.\nDalje je navela da je samo dan pre predstavljanja Komisijinog izveštaja o napretku Venecijanska komisija objavila mišljenje u kome je kritikovala takvo rešenje i eksplicitno preporučila, pored ostalog, da šest od 11 članova Veća budu tužioci.\n"To je eklatantan primer kako se Evropska komisija politizovala u interesu osovine Orban-Vučić i kako standardi vladavine prava mogu biti kompromitovani pod nadzorom Komisije", istakla je Fon Kramon.\nDalje je napisala da, pod pretpostavkom da ocenama u vezi vladavine prava ne može da se veruje potpuno, to onda znači da je ceo paket proširenja nepouzdan.\n"To je takođe primer zašto ukupna ocena Komisije, posebno o Srbiji i možda o nekim drugim zemljama, ne može da bude pouzdan izvor i zato preporuka za otvaranje novih klastera ne stoji", navela je evroposlanica.\nFon Kramon dalje piše da su srpska opozicija, nevladine organizacije i nezavisni mediji pod intenzivnim pritiskom režima.... i tvrde da bi politički stav o pozitivnim ocenama iz izveštaja "mogao da bude poslednji ekser u kovčegu evropskih integracija Srbije".\nPrema njenim rečima, EU mora da povrati kredibilitet primenom strogih uslovljavanja i pravične procene a ne samo pretvarajući se da to radi. Takođe se mora temeljno ispitati nivo zarobljavanja institucija i vratiti integritet Komisiji.\n"Kompromisa oko vladavine prava ne sme biti ni u Berlemonu, ni u Budimpešti i Beogradu. U pitanju je integritet Evropske komisije na Zapadnom Balkanu i u EU", zaključila je Viola fon Kramon.\nFoto: Beta/European Parliament/Eric VIDAL


U ponedeljak prva elektronska prijava PDV-a — Викиновости\nU ponedeljak prva elektronska prijava PDV-a\n7. март 2010.\nBEOGRAD, 7. marta 2010. (Beta) - Direktor kompanije YU Point d.o.o. Zoran Drakulić podneće u ponedeljak Poreskoj upravi prvu elektonsku prijavu poreza na dodatu vrednost (PDV) u okviru pilot projekta te uprave i Privredne komore Srbije.\nPoreska uprava i PKS su saopštile da će obveznici u Beogradu, Novom Sadu, Nišu, Kragujevcu i Leskovcu ubuduće prijave PDV moći da podnose elektronski, a od 1. januara 2011. Poreska uprava će imati potpuno elektronsko poslovanje sa svim poreskim obveznicima u zemlji.\nMinistarstvo za telekomunikacije i informaciono društvo akreditovalo je Kvalifikovano sertifikaciono telo koje će izdavati elektronske sertifikate. Drakulić će prijavu podneti u ponedeljak u 11.30 u sedištu YU Pointa u Francuskoj 6, a najavljeno je i učešće predsednika Privredne komore Srbije Miloša Bugarina i pomoćnika direktora Poreske uprave Dejana Vidojevića.\n„U ponedeljak prva elektronska prijava PDV-a” Новинска агенција Бета, 7. март 2010. (српски)\nПреузето из „https://sr.wikinews.org/w/index.php?title=U_ponedeljak_prva_elektronska_prijava_PDV-a&oldid=1290211”\nДатум и време последње измене странице: 8. март 2010. у 01:59


StressLess » StressLess na Positive Vibes #2 konferenciji\nNovostiKomentari isključeni za StressLess na Positive Vibes #2 konferenciji\nKrajem novembra, Banjaluka je bila domaćin događaja koji je okupio preko 100 učesnika, mladih preduzetnika, inspirativnih mladih ljudi koji su uporni u ostvarenju svojih snova i inovativnih ideja. Positive Vibes konferencija, nastala u organizaciji Inovacionog Centra Banja Luka i QLab-a.\nKonferenciji je prethodio “Positive Vibes Warm upWeek”, u okviru kojeg su organizovane četiri sjajne radionice. Organizatori radionica su bili: Bee the master consulting, Digivox – agencija za digitalni marketing, JS Guru i StressLess.\nStressLess tim je organizovao radionicu “Zašto odlažemo obaveze”, na kojoj su učesnici kroz interaktivni i iskustveni pristup naučili razliku između odlaganja i lijenosti, kako i zašto odlažu svoje obaveze i na koji način mogu efikasno prevazići prokrastinaciju.\n« Produktivnija nedjelja = produktivnija sedmica\n4 aplikacije koje će vam pomoći da budete organizovaniji »


Rezultati provere informacija putem aplikacije Scan4Chem ohrabrujući - ALHem\nHome » Vesti » Rezultati provere informacija putem aplikacije Scan4Chem ohrabrujući\nRezultati provere baze podataka ohrabrujući – poziv za korišćenje aplikacije\nProizvodi za svakodnevnu upotrebu mogu sadržati štetne supstance koje često imaju ozbiljne posledice po zdravlje ljudi i životnu sredinu. Plastifikatori u plastici, boje u tekstilu ili usporivači gorenja u nameštaju i električnim uređajima su samo neki od primera.\nPotrošači imaju pravo da saznaju od prodavca ili proizvođača da li proizvod sadrži supstance koje izazivaju zabrinutost. Snabdevač je zakonski dužan da obavesti potrošača na njegov zahtev ako proizvod sadrži ove supstance u koncentraciji iznad 0,1%. Pravo potrošača na informaciju o štetnim supstancama je definisano Zakonom o hemikalijama Republike Srbije koji je usklađen sa EU propisima. Na EU Listi kandidata supstanci koje izazivaju zabrinutost trenutno se nalaze 223 supstance na koje se odnosi ovo pravo.\nDa bi se olakšala komunikacija između kompanija i potrošača, kao i duž lanca snabdevanja, 20 organizacija iz 13 zemalja se udružilo u okviru projekta „LIFE AskREACH“, koji finansira Evropska unija. Jedan od rezultata tog rada je i aplikacija za mobilne telefone „Scan4Chem“ koja omogućava potrošačima da skeniraju bar kod proizvoda u prodavnici (ili ručno unesu barkod ili naziv proizvoda) i traže informacije o sadržaju štetnih supstanci u proizvodu.\nSve informacije o proizvodima u bazi podataka unose ili proizvođači ili prodavci, koji su odgovorni za tačnost informacija. Proveru informacija o proizvodu delimično vrši konzorcijum AskREACH laboratorijskim testiranjem metodom slučajnog uzorka. Ovog puta, 49 proizvoda je odabrano iz baze podataka koje je analizirala nezavisna akreditovana laboratorija. Za svaki od 49 proizvoda snabdevač je u AskREACH bazi podataka naveo da da ne sadrže supstance koje izazivaju zabrinutost.\nRezultati testiranja proizvoda iz baze podataka mobilne aplikacije “Scan4Chem” pokazuju veoma ohrabrujući napredak u poređenju sa rezultatima naših testiranja sportskih artikala sprovedenih 2020. godine, gde su nasumično kupljena 82 proizvoda iz prodavnica širom Evrope. Supstance koje izazivaju zabrinutost su pronađene u 24% testiranih sportskih artikala, a granica od 0,1% je prekoračena u oko 11% svih slučajeva.\nSlanje zahteva za informaciju kompanijama putem aplikacije je od velike pomoći za dalje jačanje svesti o štetnim supstancama i isticanje interesovanja potrošača za proizvode bez ovakvih hemikalija. Ovo će podstaći kompanije da unesu svoje informacije o proizvodu u bazu podataka aplikacije “Scan4Chem”i učine ih dostupnim svojim kupcima.\nPreuzmite Scan4Chem Google Play\nPreuzmite Scan4Chem App Store\nStranica evropskog projekta AskReach


Radulović u razgovoru sa Ajnhorst: Crna Gora važan partner EU\nMinistar vanjskih poslova Đorđe Radulović razgovarao je danas telefonom sa direktorkom za Zapadni Balkan, Tursku i Ujedinjeno Kraljevstvo Velike Britanije i Sjeverne Irske u Evropskoj službi za vanjske poslove (EEAS) Angelinom Ajnhorst.\nMinistri Radulović i Džačka: Crna Gora i Republika Albanija posvećene evropskom putu\nMinistar vanjskih poslova Đorđe Radulović razgovarao je telefonom sa ministarkom za Evropu i vanjske poslove Republike Albanije Oltom Džačkom. Ministar Radulović je tom prilikom izrazio zadovoljstvo sveukupnim međudržavnim odnosima, koje karakteriše otvorena komunikacija i sadržajna saradnja.\nMinistar Radulović i ambasador Ardeleanu: Produbljivanjem ekonomske saradnje nastaviti sadržajne odnose Crne Gore i Rumunije\nMinistar vanjskih poslova Đorđe Radulović razgovarao je danas sa novoimenovanim ambasadorom Rumunije u Crnoj Gori Mateiem Viorelom Ardeleanuom.\nMinistri Radulović i Sijarto: Predstojeća posjeta Budimpešti potvrda prijateljstva Crne Gore i Mađarske\nMinistar vanjskih poslova Đorđe Radulović razgovarao je telefonom sa ministrom vanjskih poslova i trgovine Republike Mađarske Peterom Sijartom. U fokusu razgovora bila je predstojeća posjeta ministra Radulovića Budimpešti, unapređenje međudržavnih odnosa, kao i razmatranje mogućnosti za nabavku i distribuciju vakcina protiv COVID-19.\nMinistri Radulović i Korčok: Crna Gora i Slovačka Republika dokazani prijatelji i saveznici\nMinistar vanjskih poslova Đorđe Radulović sastao se danas sa ministrom vanjskih i evropskih poslova Slovačke Republike Ivanom Korčokom, tokom njegove zvanične posjete Crnoj Gori. Tom prilikom, ministar Radulović je izrazio zadovoljstvo činjenicom da je ovo ujedno i prva posjeta šefa diplomatije jedne od država članica EU od početka njegovog mandata.\nMinistar Radulović razgovarao sa ambasadorima Republike Indije i Kraljevine Danske\nMinistar vanjskih poslova Đorđe Radulović razgovarao je danas sa ambasadorima na nerezidentnoj osnovi - Republike Indije Jaideep Mazumdarom i Kraljevine Danske Suzan Šine.\nPredsjednik Vlade prof. dr Zdravko Krivokapić i ministar vanjskih poslova Crne Gore Đorđe Radulović, primiće u utorak, 09. februara 2021. godine, ministra vanjskih poslova Republike Slovačke, Ivana Korčoka.\nMinistar Radulović na sastanku sa direktorom KAS fondacije Bekmanom Dirkesom: Crna Gora u potpunosti posvećena procesu evropske integracije\nMinistar vanjskih poslova Đorđe Radulović sastao se danas sa direktorom njemačke fondacije Konrad-Adenauer-Stiftung (KAS) Norbertom Bekmanom Dirkesom. Ministar Radulović je izrazio zadovoljstvo činjenicom da KAS, svojim višegodišnjim prisustvom u zemlji, snažno doprinosi procesu demokratizacije našeg društva, kao i napretku na putu evropske integracije. „Otvoren i iskren dijalog sa predstavnicima KAS organizacije je uvijek poželjan i izuzetno konstruktivan, imajući u vidu fundamentalna načela i principe funkcionisanja ove organizacije”, istakao je šef crnogorske diplomatije.\nPoziv za prijavljivanje kandidata za članstvo u Komitetu za prisilne nestanke (CED)\nKancelarija Visokog komesara za ljudska prava objavila je poziv generalnog sekretara Ujedinjenih nacija za prijavljivanje kandidata za članstvo u Komitetu za prisilne nestanke (CED)


Registracija vozila obavezna i tokom vanrednog stanja - RTV Sreće Sombor\nLokalna samouprava Grada Sombora obaveštava vozače kojima ističe registracija da su u obavezi da je produže i pored toga što je na snazi vanredno stanje.\nGrađani produženje registracije svojih vozila u narednom periodu mogu obavljati isključivo na tehničkim pregledima u ovlašćenim servisima. O lokacijama tehničkih pregleda građani se mogu informisati pozivom Operativnog centra AMSS na broj 1987 koji je građanima dostupan 24 časa dnevno. AMSS u okviru svog sistema raspolaže tehničkim pregledima koji su ovlašćeni da izdaju registracione nalepnice, pa će se registracija i putničkih i teretnih vozila obavljati uobičajenom procedurom.\nRegistracija teretnih i putničkih vozila se odvija normalno, dovoljno je da je vozilo tehnički ispravno i da prođe dosadašnju proceduru. Ako ste vlasnik vozila i produžavate samo registraciju, na tehničkom pregledu možete dobiti registracionu nalepnicu. Vlasnik vozila mora da dođe na registraciju da bi produžio registraciju. Ukoliko niste vlasnik vozila možete takođe produžiti registraciju ako imate ovlašćenje overeno kod notara.\nUkoliko građani imaju potrebu za izdavanjem novog dokumenta, bilo da prvi put registruju novo vozilo ili su kupili polovno koje treba da se registruje, iz MUP apeluju da se obrate Ministarstvu unutrašnjih poslova elektronskim putem na imejl-adresu upravazaupravneposlove@mup.gov.rs i sačekaju dalje instrukcije.\nTokom vanrednog stanja produženje registracije vozila na tehničkim pregledima, umesto građana starijih od 65 godina, mogu obaviti njihovi potomci.\nPotpredsednik Vlade Republike Srbije i ministar unutrašnjih poslova Nebojša Stefanović je objasnio da je neophodno da oni podnesu zahtev na tehničkim pregledima u ovlašćenim servisima, uz obavezno prilaganje svoje lične karte, zatim lične karte vlasnika vozila, odnosno osobe starije od 65 godina, i ovlašćenje koje ne mora biti overeno od strane notara.


RTS :: Studio 6: Valerio Trikoli\nRTS 3 Studio 6: Valerio Trikoli\nsreda, 27. jan 2021, 22:00\nStudio 6: Valerio Trikoli\nItalijanski eksperimentalni kompozitor Valerio Trikoli, veoma je aktivan na berlinskoj i evropskoj muzičkoj sceni. Predstavnik je najnovije generacije konkretne muzike i sa velikim uspehom nastupa širom sveta.\nNjegova kompozitorska praksa se može shvatiti kao susret konkretne muzike i konceptualnih zvučnih formi koje istražuju probleme realnosti, virtualnosti i sećanja. On, pre svega, koristi analogne instrumente: - magnetofonski snimači, sintisajzeri, specijalni zvučnici - koji se uvek menjaju i prilagođavaju situaciji i odnosu između izvođača, publike i mesta dešavanja.\nOstvarenja Valerija Trikolija odlikuje i posebna veza sa referentnim sistemima u književnosti, religiji, umetnosti. Oslanjajući se na sicilijansko poreklo, on u svojim nastupima tka mrežu znanja mediteranske kulture, kao i prizivanja duhova prošlosti u zahuktalu razmenu sadašnjosti. RTS 3 direktno prenosi koncerte u Studiju 6, na kojima je moguće i prisustvo publike.\nRepriza, 28. januara u 05:20


Bogat fudbalski vikend u Zaječaru – Zajecarci\nFudbaleri zaječarskog Timoka 1919 dočekuju u derbiju 5. kola Srpske lige “Istok” ekipu Mladosti iz Medoševca. Utakmica između dve do sada neporažene ekipe na programu je u subotu 5. septembra od 16 sati na gradskom stadionu na Kraljevici.\nVeliki je ulog u tom meču, Nišlije dolaze osokoljene, jer niko nije očekivao da će baš oni u prva četiri kola imati takav učinak, tri pobede uz jedan remi. Ali dolaze na noge timu, koji jedini u ligi ima maksimalnih 12 bodova, pa valja očekivati veliku borbu na Kraljevici. Tri boda iz ovog susreta, Zaječarcima bi značila mnogo na psihološkom planu, a sa pet pobeda na startu sezone istakli bi pravu kandidaturu za najviši plasman.\nIzabranici Vojkana Rajčića imaju po dve pobede na kući i strani, a čini se da su u gostima igrali još bolje i sigurnije, gde su u Trsteniku i Paraćinu zabeležene važne pobede. Na domaćem terenu savladani su Pčinja u 1. kolu i gradski rival Kablovi sa po 2:1. Kapiten Marko Cvetković ponovo će predvoditi sastav Timoka, a svi u klubu očekuju da će golgetersku seriju nastaviti Miloš Rošević.\nŠto se drugog zaječarskog srpskoligaša tiče, Kablovi istog dana gostuju pomalo iznenađujuće lošem Trsteniku, koji nakon četiri odigrana kola nema ni jedan jedini bod na svom kontu, i uz Moravu iz Vladičinog Hana nalaze se prikovani za začelje tabele. Nema sumnje da je pred Trsteničanima imperativ pobede, ali Kablovi s druge strane igraju odlično na početku sezone. Pre svega kod kuće, gde imaju dve pobede, ali su na strani možda i nesrećno zabeležili dva minimalna poraza, najpre na startu od Sinđelića u Nišu 1:0, a potom i u gradskom derbiju od Timoka 2:1, posle vođstva od 0:1 pogotkom Konića.\nPrilika je da izabranici Ivana Bešinića odigraju sigurno i da nakon skalpova Dunava i Pčinje skinu i prvi gostujući, čime bi uplovili u mnogo mirnije vode. Nakon četiri odigrana kola Kablovi su 10. na tabeli sa 6 bodova, ali kada se zna da čak osam od 20 klubova ispada na kraju sezone u Zonu, onda se mora pobeđivati i na strani, jer će se barem 15 klubova boriti za opstanak u Srpskoj ligi “Istok”.\nDan kasnije, u nedelju 6. septembra od 16 sati svoj meč igra i jedini zaječarski zonaš, ekipa OFK 019, koja na Kraljevici dočekuje OFK Knjaz iz knjaževačkog Trgovišta. Zaječarski zonaš nakon tri odigrana kola ima po pobedu, remi i poraz na svom kontu i osvojena četiri boda i nalazi se na zlatnoj sredini tabele, 8. mestu od 16 klubova Zone Istok.\nSusret sa Knjaževčanima je druga vezana domaća utakmica OFK 019, a posle remija u minulom kolu protiv Lužnice iz Babušnice, trijumf je i te kako neophodan Zaječarcima, kako bi sigurnije ušli u nastavak sezone i iskoristili dobar raspored na početku prvenstva, jer su za vikend već treći put domaćini u prve četiri utakmice.\nNastavlja se takmičenje i u Okružnoj ligi, a ovog vikenda na programu su utakmice 5. kola. Derbi se igra u Lubnici, gde domaći Radnički dočekuje OFK Rtanj iz Boljevca u subotu 5. septembra od 16:30. Nakon četiri odigrana kola, na čelu tabele su Trebič iz Sokobanje i OFK Rtanj sa po 10 bodova, dok su prvi pratioci Radnički iz Lubnice i Rudar iz Grljana, koji su sakupili po 9.\nDerbi začelja igra se u Minićevu, gde domaća Sloga dočekuje Graničar iz Velikog Izvora u nedelju 6. septembra, a obe ekipe do sada imaju po jedan osvojen bod i uz Šljivar se nalaze na začelju Okružne lige.\nDerbi nekadašnjih srpskoligaša Rtnja i Ozrena, igra se u Boljevcu u subotu, a dok OFK Rtanj drži čelnu poziciju, “stariji brat” Rtanj ima dve pobede i dva poraza na startu sezone, dok Ozren ima bod više i nalazi se na poziciji više od Boljevčana, na 6. mestu, ali i oni su trenutno u senci opštinskog rivala Trebiča.\nVelika Jasikova u nedelju dočekuje Midžor iz Kalne, Kosovo u Zvezdanu igra protiv Omladinca iz Grezne, a dan ranije Grljanci gostuju u Rujevici, ekipi Hajduka, a Šljivar dočekuje Rudar iz Podvisa.


U Ovči tribina o čistim tehnologijama u poljoprivredi - www.lobi-info.rs\nMarija K. 24. januara 2018., 13:02 3.6k Views\nU utorak, 30. januara, u Ovči će biti održana tribina pod nazivom „Primena čistih tehnologija u poljoprivredi“, gde će se kao predavač pojaviti Mato Zubac, član Srpske akademije izumitelja i naučnika iz Novog Sada.\nOva tribina održaće se u utorak, od 18.00 do 20.00 časova, u prostorijama ekološkog udruženja Eur Burlan Federlong, u Ovči, na adresi Mihaja Emineskua 79, a ulaz je slobodan.\nTribina će obraditi teme preparata za folijarno tretiranje poljoprivrednih kultura, koji doprinosi boljoj rodnosti, protiv suše i za zdraviji i bolji prinos, te magnetnog omekšivača vode i njegove primene u poljoprivredi, kao i na temu jeftinog navodnjavanja i veće sigurnosti.\nPredavač Mato Zubac stručnjak je za obnovljive izvore energije, a uz nekoliko značajnih patenata, doprineo je i da na pravi način proradi oko pedesetak linija briketiranja, kako u zemlji tako i u inostranstvu.\nMato Zubac, član Srpske akademije izumitelja i naučnika\nKao stručnjak iz oblasti obnovljivih izvora energije nagrađivan je značajnim međunarodnim i domaćim priznanjima. Dugi niz godina radeći u ovoj oblasti realizovao je veliki broj projekata u oblasti zelene energije, energetskih postrojenja baziranih na upotrebi obnovljivih izvora energije i učestvovao kao saradnik i konsultant i predavač na mnogim međunarodnim i domaćim konferencijama i savetovanjima iz ove oblasti.\nOvo je prilika za dodatnu edukaciju, za sve sugrađane koji se bave poljoprivredom, bez obzira da li je to za njih posao ili hobi.\nPrethodna objava Kontrola zgrada bez upravnika od 29. januara\nSledeća objava Besplatni pregledi i u domu zdravlja Palilula